Sesuai Buat Pencinta Aktiviti ‘Outdoor’, Ini 5 Destinasi Menarik Yang Boleh Anda Terjah Di Johor

Johor terkenal dengan Legoland dan beberapa taman tema yang menarik. Sebenarnya, banyak lagi destinasi dan aktiviti yang boleh anda lakukan di Johor.

Terbaharu, seorang pengguna Twitter @fnadira_ telah berkongsi beberapa destinasi yang sesuai untuk anda lakukan aktiviti outdoor di Johor. Perkongsiannya itu telah dikongsi lebih 10 ribu retweets, jom kita mulakan.

Bila cakap pasal outdoor activity kat Johor, mesti ramai yang fikir pergi Legoland kan? Tahu tak sebenarnya banyak lagi tempat yang korang boleh pergi area Johor. Jom i share tempat korang patut try especially kalau korang orang johor hehe

Pasti ramai sudah tahu tempat ini sebab memang famous. Tengok la view dia, cantik bukan? Tahu tak pulau ini dipanggil ‘Malaysia’s Maldives’. Banyak benda boleh buat di sana seperti snorkelling, kayak, island hopping and jungle trekking pun boleh.

Tempat ni terletak di Pontian. Memang macam jauh sikit dari Johor Bharu tapi anda patut ke sini. Bukan itu sahaja, ada juga family-friendly resort dan banyak benda ada di sana seperti waterslide besar dengan kolam renang.

Kalau anda kaki hiking, boleh cuba travel ke Johor anda cuba naik gunung ini. Ada dua jenis trail iaitu dekat dan jauh. Kalau anda jenis suka adventure boleh cuba trail yang dekat sebab perlu melalui hutan sementara trail jauh perlu lalu jalan raya.

Teringin nak main go kart tapi tidak tahu nak pergi kat mana di Johor? Boleh cuba tempat ini kerana terdapat pelbagai banyak jenis karts iaitu basic cart, twins cart and advance cart. bagi sesiapa yang sudah pro bolehlah cuba advance cart untuk tunjuk skil.

Tempat ini ada 3 bahagian iaitu water park, adventure park dan sports & leisure park. Kesemua aktiviti di taman tema ini meyeronokkan seperti slides, zip line, ice skating rink dan banyak lagi.

Mesti anda sudah tidak sabar untuk terjah tempat-tempat yang telah dinyatakan di atas. Para ibu bapa yang pening mahu membawa anak-anak ke mana ketika cuti sekolah bolehlah pertimbangkan destinasi di Johor ini untuk berhibur bersama keluarga anda.

Sementara itu, kami kongsikan tempat makan yang sedap dan murah di Johor. Klik sahaja pautan di bawah ini.

8 Tempat Makan Yang Sedap Dan ‘Murah’ Di Johor Bahru Pasti Tidak Rugi Untuk Anda Cuba

Cawangan Pertama Eco Bakery RM2.10 Dibuka Di Johor Buatkan Netizen Teruja

Lihat Rekaan Retro Dan ‘Stylish’ Kafe Coke Pertama Dunia Yang Dibuka Di Johor Bahru


Sesuai Dengan Nama, Tonton Aksi Kelisa Ini Redah Banjir Dengan Tenang Di Kuala Lumpur

Walaupun agak popular dalam kalangan pengguna jalan raya di Malaysia sebelum ini, namun harus diakui Perodua Kelisa tidaklah sehebat Perodua Myvi dalam melakukan ‘aksi di luar jangkaan’ yang akan mendapat perhatian netizen.

Namun begitu, kejadian banjir kilat yang berlaku di sekitar ibu kota pada semalam membuktikan sebaliknya apabila aksi sebuah Perodua Kelisa meredah banjir berjaya mencuri perhatian orang ramai di jalanan dan juga tular di media sosial.

Dalam satu perkongsian yang tular di Twitter, video Kelisa tersebut dirakam berjaya meredah banjir walaupun paras air di atas jalan ketika itu berada paras yang agak tinggi.Tonton video di bawah untuk melihat dengan lebih jelas.

Jangan pandang hina kereta KELISA ok!! Chaiyokkk!! pic.twitter.com/OilanwfNmp

Beberapa kawasan di Kuala Lumpur pada petang semalam dilanda bajir kilat selepas hujan lebat yang berterusan selama 2 jam.

Menurut laporan daripada beberapa portal berita, antara kawasan yang terjejas adalah termasuk Kampung Baru, Jalan Semarak, Lorong Ayer Leleh 5, Jalan San Ah Wing, Kampung Semarak serta Lebuh Ampang, Jalan Raja Alang.

Kembali pada aksi mengejutkan Perodua Kelisa tadi, walaupun paras air di jalan yang dilalui dilihat menghampiri ketinggian tingkap di bahagian tepi, namun ia berjaya melalui dengan tenang dan tanpa sebarang masalah.

Kejayaan kereta tersebut melepasi ‘halangan’ tersebut turut menerima tepukan gemuruh orang ramai yang berada di kawasan sekeliling ketika video tersebut dirakam.

Walaupun aksi tersebut mungkin kelihatan luar biasa, namun kejayaan kereta yang dinamakan bersempena dengan ikan kelisa ini mungkin hanya salah satu kelebihan yang datang dengan namanya yang unik itu.

Adakah anda pernah melihat aksi menarik lain yang pernah dibuat Perodua Kelisa sebelum ini dan adakah ianya lebih hebat daripada Myv yang sentiasa tular sebelum ini?

Tonton juga skil unik pemandu Myvi ini untuk mengelak daripada membayar tol yang pernah tular sebelum ini di pautan di bawah.

Netizen Terpegun Dengan Skil Pemandu Myvi Ini Untuk Elak Bayar Tol

Disangka Penjenayah, Aksi Kelisa Dikepung Pihak Polis Di Banting Ini Timbulkan Persoalan Netizen

Persis Permainan ‘GTA’, Myvi Dipandu Remaja 17 Tahun Dikepung 7 MPV Polis Sebelum Ditahan


Sesuai Untuk Penggunaan ‘Outdoor’, Samsung Galaxy Tab Active 4 Pro Rasmi Dijual Pada Harga RM3,299

Tahukah anda akan tentang kewujudan barisan tablet keluaran Samsung yang direka khas untuk tahan lasak di dalam pelbagai senario? Samsung kini mula menawarkan Galaxy Tab Active 4 Pro untuk pasaran Malaysia.

Seperti yang diperkatakan, tablet ini mempunyai binaan yang kukuh di samping gabungan spesifikasi yang mantap bagi tujuan produktiviti. Mari kita terokai spesifikasi tablet tahan lasak terbaharu Samsung ini.

Samsung Galaxy Tab Active 4 Pro merupakan tablet Android dengan skrin bersaiz 10.1-inci yang juga menyokong resolusi WUXGA. Kemudian, dipadankan  dengan cip Snapdragon 778G yang juga menggabungkan pilihan memori 4GB RAM dan storan dalaman 64GB terbina.

Tetapan kamera pula sebesar 13MP untuk utama dan swafoto 8MP untuk kegunaan seharian. Tablet ini turut melepasi piawaian kalis debu dan air IP68 serta rekaan yang rugged menjadikan ia tahan lasak dalam semua aspek.

Bateri sebesar 7,600mAh yang dibekalkan juga boleh dicabut dan dipasang mengikut keperluan pengguna. Tablet ini juga menyokong rangkaian 5G dan juga ciri NFC. Difahamkan kemas kini sekuriti akan diberikan selama lima tahun penggunaan.

Menariknya, tablet ini juga mempunyai sokongan aksesori di dalam ekosistem seperti papan kekunci atau S pen  yang bakal memudahkan anda melakukan tugasan di dalam seharian. Bukan itu sahaja, anda boleh gunakan tablet ini seperti komputer menerusi Samsung Dex.

Berkenaan harga pula, anda yang berminat boleh dapatkan tablet produktiviti serba lasak ini pada harga RM3,299 menerusi pengedar sah Samsung di seluruh Malaysia.


Sesuatu Berlaku Di Atas Bas, Saya Segan Tapi Ia Tidak Berhenti Setakat Itu Sahaja

Semalam, aku naik bas dari LRT ke office. Aku duduk dekat seat paling depan, dekat dengan pintu masuk bas. Tiba dekat satu bus stop ni, ada dua orang lelaki naik bas (tak pasti berbangsa Bangladesh atau India – yang pasti gaya diorang bukan rakyat Malaysia). Dia hulur RM10 nak bayar tambang dekat driver bas. Driver kata:

“Tambang RM4 (RM2 seorang). Turun dulu, tukar duit kecil. Nanti naik bas lain.”

Maksudnya, driver suruh diorang (mereka) tukar dulu duit RM10 kepada duit kecil dan tunggu bas seterusnya tiba. Muka dua orang ni sangat terpinga-pinga. Sama ada dia kurang faham bahasa Melayu, atau dia memang blur tak tahu nak buat apa, atau dia tak nak turun bas sebab nak cepat (yela kalau turun and pergi tukar duit, nak dapatkan bas seterusnya dah makan masa lebih setengah jam nak kena tunggu).

Salah sorang daripada diorang keluarkan dompet, dan tunjuk yang dia hanya ada dua keping RM1 (RM2 lah kiranya). Bermakna, tak cukup another RM2. Aku pun cepat-cepat keluarkan duit dan hulur RM2 untuk tambahan kepada wang yang dia ada, untuk mencukupkan total RM4. Tapi lepas tu dia hulur RM10 yang dia ada tadi kat aku. Memandangkan aku takde duit baki dan sejujurnya aku tak mengharapkan dia bayar balik duit tu, aku cakap:

Ya Allah, sayu sangat tengok muka dia. Sangat-sangat sayu. Then dia ambil duit aku tu, dan dia bayar tambang.

Tiba-tiba aku perasan dia masih tertoleh-toleh, tertanya-tanya kat orang dalam bas. Rupanya dia masih nak juga cuba pecahkan duit RM10 tu untuk dia pulangkan duit yang aku kasi tadi. Then ada seorang makcik kat sebelah dia ni kasi tukar duit kecil (kalaulah makcik ni or sesiapa dalam bas ni awal-awal volunteer nak tukarkan duit kecil, tidaklah diorang ni terpinga-pinga kena suruh turun bas, kan?).

Dia pun bayar semula RM2 yang aku bagi pada dia. Aku cakap lagi:

Aku menolak. Sebab aku ikhlas nak bantu. Lagipun aku macam tak sampai hati nak terima sebab tengok kawan dia dompet pun duit ada RM2 je. Tapi dia insist suruh aku ambil juga duit tu. Maybe dia segan or jenis tak suka terhutang budi. So, aku pun terima.

Segan, aku tahu waktu tu seluruh penumpang bas tengah perhati scene kitorang dalam bas ni. Tapi, scene ni tak terhenti kat sini.

Sampailah bas hampir di sekitar Jalan Semarak, seorang penumpang tekan loceng bas tanda nak turun bas, dekat bus stop berhampiran UTM. Aku perasan ada seorang pemuda India yang duduk di seat belakang, bangun menghala ke pintu depan bas (sedangkan pintu untuk turun bas adalah di belakang).

Tiba-tiba that Indian guy, berhenti dan mendekati aku, dia cakap ni kat aku:

“Kak, I am proud of you for what you have done just now!”

Ya Allah. Muka aku naik merah. Segan. Terharu pun ada. Aku just sempat reply dengan nada terkejut:

“Ooooohhh.. thank you” (Aku tak sure apa ayat sesuai nak respon sebab dah terkejut sangat).

Senyum lebar je that Indian guy tu kat aku. Then, dia turun kat bus stop UTM.

Ya Allah. Waktu tu, aku macam tak tahu nak kata apa. Terharu, air mata bergenang. Sebabnya, mana nak sangka yang bila kita ikhlas buat baik pada stranger, akan ada stranger yang lain datang pada kita dan beritahu dia proud and appreciate apa kita buat, kan?

Hebat betul perasaan bila kita buat baik, dibalas dengan sesuatu yang baik. Berbunga-bunga terus aku seharian tu. Terus berazam nak lagi kerap membantu orang.

So morals of the story atas apa yang berlaku:

Contoh, macam makcik yang willing to tukar duit kecil dengan that Bangladesh guy tadi. Mungkin pada mulanya makcik tu tak terfikir nak bantu dia. Then bila dia tengok someone else bantu, dia pun tergerak hati untuk bantu.

Ingat, jangan harap orang lain saja yang berbuat baik dengan kita. Kita sebenarnya yang perlu mulakan bertindak! Sebab, perkara berbuat baik ni berjangkit-jangkit. Bila sorang buat baik, orang lain yang nampak akan berbuat perkara yang sama. Dan begitulah seterusnya.

Salam Jumaat. Moga kita semakin diizinkan Allah untuk terbuka hati dalam berbuat baik.

[NOTIS : POST NI SANGAT PANJANG.]Semalam, aku naik bas dari LRT ke office. Aku duduk dekat seat paling depan, dekat…

Posted by Syuhada Zulkifli on Thursday, January 14, 2016


Sesuatu Yang Tak Mungkin Anda Lihat Hingga Tahun 2032, Planet Utarid Dirakam Melintas Depan Matahari

Mungkin ada yang perasan kejadian unik yang berlaku di angkasa lepas pada tanggal 11 November lepas. Satu imej video yang menunjukkan satu peristiwa lintasan planet Utarid dihadapan Matahari.

Peristiwa ini juga dikatakan sangat jarang berlaku dan tidak akan dilihat lagi sehingga menjelang tahun 2032.

This is something you won't see until 2032! The moment Mercury glides in front of the sun pic.twitter.com/mPDfkuNfJ1

Difahamkan melalui kiriman video tersebu, anda dapat melihat seakan satu titik hitam yang melalui di hadapan Matahari.

Terdahulu, kita dapat mendengar bunyi di Planet Marikh buat kali pertamanya. Klik pautan di bawah untuk bacaan lanjut.

Dengarkan Bunyi Di Planet Marikh Yang Dirakamkan Buat Pertama Kali

Langit Malaysia Akan Dihiasi Fenomena Hujan Meteor Pada Ahad Pagi, Hujung Minggu Ini

Tonton Pelancaran Penuh SpaceX Falcon Heavy Ke Planet Marikh


Set Bikini Kim Kardashian Keluaran Chanel Sedia Untuk Disewa

Pada Oktober tahun lalu, Kim Kardashian telah menimbulkan kekecohan dan buah mulut di kalangan warganet apabila beliau berkongsi satu gambar swafoto dirinya yang sedang memakai bikini mikro-vintaj dari Chanel.

A post shared by  Kim Kardashian West (@kimkardashian) on Oct 5, 2018 at 10:33am PDT

Kini, pereka kedai vintaj di Los Angeles, EL CYCER pula telah menawarkan servis penyewaan untuk bikini Chanel yang pernah dipakai oleh Kim Kardashian. Bagi mereka yang ingin mendapatkan set bikini Chanel ini, ia hanya terdapat di bandar Los Angeles sahaja.

Set Bikini Chanel ini juga hanya tersedia untuk permintaan sahaja. Harga untuk penyewaan set ini tidak didedahkan kepada umum, namun ianya dikatakan berharga 10 peratus daripada harga runcit dan boleh disewa selama 72 jam. Untuk maklumat lanjut, sila ke laman rasmi EL CYCER.


Set ‘Breaking Bad’ Versi LEGO Ini Memang Awesome

Peminat siri Breaking Bad pasti teruja melihat rekaan set Breaking Bad menggunakan LEGO ini. MadLEGOman, peminat tegar LEGO adalah insan yang bertanggungjawab untuk rekaan LEGO yang awesome ini.

Makmal meth mereka dalam van telah dicipta kembali dengan LEGO tetapi diberi suntikan futuristik. Jika timeline siri ini berada di masa hadapan, mereka mungkin proses meth di atas langit. Barulah betul-betul high!

Anda boleh ke profil MadLEGOman untuk lihat karya beliau yang lain. Saya suka rekaan LEGO ini. Siap details dapur dalam van ini pun dibuat dengan teliti. Padu!


Set LEGO Tertiris Beri ‘Hint’ Apa Yang Akan Berlaku Ketika Avengers 4 Nanti

Seperti biasa pihak pengeluar permainan akan mendapat konsep rekaan untuk setiap watak rasmi sesebuah filem. Nampaknya ada maklumat tertiris yang diterima daripada set permainan yang akan dikeluarkan untuk Avengers oleh LEGO nanti.

Gambar ini dikongsikan oleh Falcon Fan di Instagram dan walaupun tiada gambar rasmi set ini yang dikongsikan ketika ini, tetapi ianya dapat memberi idea apa yang akan berlaku ketika Avengers 4 nanti.

Rough translations for the end game and far from home sets! Credit is in the photo! Follow @falcon_fan1414 for more! #lego #legoland #legospiderman #legoavengers #legosuperheroes #legomarvel #spiderman #farfromhome #endgame

A post shared by  falconfan1414 (@falcon_fan1414) on Dec 26, 2018 at 1:13pm PST

Terdapat 5 set yang akan dikeluarkan oleh pihak LEGO untuk filem Avengers ini nanti dan setiap set ini mewakili adegan penting dalam Avengers 4. Set Captain America: Attack of the Outrider memberi hint Captain Amerika akan mempunyai babak pertarungan yang hebat, War Machine Crusher memberi idea yang War Machine mungkin hadir dengan set perisai yang baharu serta Iron Man Armor Room memberi idea Iron Man bakal hadir dengan suit yang lebih hebat untuk bertarung dengan Thanos.

Set yang paling besar adalah Battle of the Assembled Avengers di mana ini mungkin set untuk pertarungan terakhir para Avengers menentang Thanos. Set ini juga merupakan set LEGO paling besar ($100 (RM420) untuk 699 kepingan LEGO) dan mungkin menampilkan figura kesemua Avengers yang muncul dalam filem ini.

Walaupun hint ini agak kecil, tetapi setidaknya anda peminat LEGO di luar sana sudah boleh buat kira-kira perbelanjaan untuk membeli kesemua set istimewa Avengers ini.

Set LEGO untuk filem Spider-Man: Far From Home juga turut dikongsikan bersama di mana akan ada 3 set LEGO yang bleh dipilih. Tidak pasti bila set LEGO ini akan mula dijual. Kemungkinan besar sekitar tarikh rasmi tayangan Avengers iaitu pada 26 April 2019.

#RealDeal. Nak dapatkan handphone power 8GB RAM + 128GB Storage? Jom tonton video ini.


Aizat Amdan Dan Yuna Tampil Beri Sokongan Buat Gadis Dipersenda Netizen Di TikTok

Dua artis tempatan, Yuna dan Aizat Amdan pada semalam tampil memberikan sokongan mereka buat seorang gadis yang dikhabarkan diperli netizen di media sosial sebelum ini.

Terdahulu, kisah mengenai gadis tersebut yang diperli netizen di platform perkongsian video TikTok menjadi antara topik perbualan hangat minggu ini.

Menerusi beberapa perkongsian tangkap layar yang dikongsikan di Twitter, terdapat segelintir netizen yang dilihat memerli gadis berkenaan ketika sedang membuat siaran langsung di aplikasi tersebut baru-baru ini.

When someone yang tak capai beauty standard buat live, kemain beberapa manusia bg comment menyakitkan hati pic.twitter.com/NPyTAinIUB

Walaupun diperli dan dipersenda netizen di TikTok, namun sebahagian besar netizen lain terutamanya di Twitter dan Facebook tampil mempertahankan beliau dan mengutuk perbuatan tidak bermoral penonton siaran langsung gadis berkenaan.

Tidak turut ketinggalan memberikan sokongan kepada gadis berkenaan adalah Yuna dan Aizat yang menzahirkan sokongan kepada beliau melalui ciapan dibuat di Twitter.

“Jangan hiraukan mereka yang mempersendakan gadis ini. Tindakan mereka sangat menyedihkan dan tidak layak mendapat perhatian.

“Gadis ini cuma melakukan apa yang dia minati dan saya sangat menyukai apa yang dilakukannya,” tulis Yuna di Twitter pada semalam.

ignoring the trolls (they dont deserve the clout they sad AF).. this girl is just doing her thing i love it!! https://t.co/VnMBnIqgzm

Selain daripada Yuna, penyanyi Aizat Amdan juga dilihat turut memberikan sokongan kepada gadis berkenaan melalui satu ciapan yang dibuatnya.

Sambil mengingatkan gadis berkenaan supaya tidak berasa risau dengan perkara berkenaan, Aizat juga sempat menjemputnya untuk membuat live bersamanya.

Dont worry, you’re beautiful. Jom live dgn abg https://t.co/bgTpqd0ccW

— Aizat Amdan (@MuhdAizatAmdan) January 7, 2021

Walaupun gesture yang dibuat artis-artis dan netizen ini hanya kelihatan biasa sahaja, namun ia sudah semestinya mampu untuk memberikan semangat kepada gadis berkenaan.

Para netizen juga seharusnya lebih berhati-hati dalam memberikan komen atau pendapat mereka terutama jika ianya melibatkan perasaan seseorang di media sosial kerana ia secara tidak langsung boleh meninggalkan kesan kepada mereka.

Baca juga perkogsian semasa di media sosial yang pernah kami kongsikan sebelum ini melalui pautan di bawah.

Sudah Habis Hujah, Janna Nick Label Netizen ‘Loser’ Selepas Bertikam Lidah Soal Filem Di Twitter

Suami Tampil Jelaskan Apa Sebenarnya Yang Dibuang Isteri Dari Dalam Kereta

Kenapa Anda Dilarang Menggunakan Gambar Ini Sebagai ‘Meme’ Atau Bahan Jenaka?


Set Mangkuk Klasik Kembali Jadi Buruan, Cecah Harga Ribuan Ringgit Di Internet

Ini bukanlah kali pertama netizen kita membicarakan tentang harga tidak masuk akal set mangkuk lauk pauk berjenama Corningware yang mencecah harga ribuan ringgit di laman-laman e-dagang seperti Lazada dan Ebay.

Ya, mangkuk berjenama Corningware berwarna putih dan bermotif bunga-bunga yang mungkin pernah dibeli  oleh ibu-ibu anda di rumah-rumah di kampung suatu ketika dahulu.

Seperti lemang dan rendang yang sinonim dengan sambutan hari raya yang bakal tiba tidak lama lagi, harga set mangkuk  ini juga sering menjadi sebutan orang ramai setiap kali menjelangnya Syawal.

Walaupun harga untuk set mangkuk lauk ini yang baru ada yang dijual serendah ratusan ringgit namun jangan pula anda terkejut jika harganya (untuk sesetengah set yang klasik dan vintage benar-benar mencecah sehingga ribuan ringgit dan ada yang dijual sehingga puluhan ribu.

Berikut adalah antara harga yang disenaraikan untuk set mangkuk klasik Corningware di laman e-dagang eBay yang digunakan di serata dunia. Perhatikan harga jualannya yang begitu tinggi daripada penjual dari Amerika Syarikat.

Bagaimanapun, jika anda masih tidak mempunyai set mangkuk lauk ‘berprestij’ ini, jangan risau dengan harga sehingga ratusan ribu ringgit yang diletakkan penjual dari luar negara kerana semakan di Lazada mendapati ia masih dijual dengan harga sedikit rendah berbanding di eBay.

Dengan ada yang bermula dari ratusan ringgit, set ini dijual dengan harga setinggi RM10,000 di laman e-dagang Lazada yang sentiasa menjadi pilihan rakyat Malaysia bila berbelanja. Ini mungkin boleh menjadi peluang terbaik anda untuk ‘memburu’ mangkuk lauk baru sempena hari raya ini.

Walaupun harga ini bukanlah harga rasmi jualannya memandangkan masih belum ada rakyat tempatan kita yang berjaya menjualnya dengan harga sebegitu tinggi, namun kegilaan harga mangkuk lauk pauk ini membuatkan kita tertanya-tanya apakah yang membuat ia begitu istimewa sehingga dinilai sedemikian.

Jika anda adalah salah seorang yang tertanya-tanya mengenai perkara ini, mungkin jawapan netizen ini dalam laporan Harian Metro baru-baru ini boleh merungkai segala kekusutan yang anda alami.

Menurut Hazwani yang merupakan pengumpul tegar koleksi pinggan mangkuk seramik, ia adalah kerana kualiti pembuatan mangkuk zaman dahulu berbeza dengan apa yang dihasilkan sekarang.

“Dahulu, kilang menghasilkan pinggan mangkuk menggunakan kaca seramik asli iaitu ‘Pyroceram’ yang tahan haba dan boleh terus digunakan dalam ketuhar.

“Kini, kebanyakan kilang berhenti menghasilkannya disebabkan permintaan tinggi tetapi kekurangan sumber. Ada pun ketahanannya tidak sama seperti dulu,” katanya.

Jadi, kepada anda yang mempunyai bajet yang lebih dan ingin bergaya di hari raya ini, anda juga boleh memburu set mangkuk lauk-pauk mahal ini dan siapa tahu mungkin anda boleh berkongsi gambar-gambar hidangan bersama mangkuk lauk ini  di grup-grup Facebook seperti ‘masak apa tak jadi’ dan ‘suami masak apa hari ini’.

Set pinggan mangkuk yang diperbuat daripada bahan ‘bone china’ turut mencipta kontroversi menjelang hari raya yang bakal tiba tidak lama lagi apabila dikatakan mengandungi bahan tidak halal. Baca penjelasan lanjut mengenainya di pautan di bawah.

Status Halal Diragui, Ini Penjelasan Pejabat Mufti Mengenai Set Pinggan Mangkuk ‘Bone China’

Barang Antik Kerap Dicuri, Pemilik Muzium Percuma Di Melaka Ini Nekad Untuk Menutupnya


Set Masakan Mexico Yang Sedap Belaka Di Taco Bell Cyberjaya

Penantian rakyat Malaysia untuk mencuba masakan Mexico di restoran fast food terkenal dunia, Taco Bell berakhir apabila ia dibuka kepada umum bermula hari ini (2 April 2021) di cawangan pertama mereka di Cyberjaya.

Mengapa Cyberjaya dan bukannya di tengah ibu kota Kuala Lumpur sebagai cawangan pertama Taco Bell? Menurut wakil daripada Taco Bell, mereka mahu jadi lain daripada yang lain dengan memilih Cyberjaya sebagai lokasi pertama Taco Bell di Malaysia.

Tetapi lokasi bukan satu masalah kerana rakyat Malaysia suka mencuba sesuatu yang baharu. Yang penting sekiranya anda jauh dari Cyberjaya, adakah berbaloi untuk memandu ke Cyberjaya untuk mencuba Taco Bell? Jawapan kami adalah ya.

Menjadi antara yang pertama mencuba menu Taco Bell ini Rabu lalu, kami yakin menu di Taco bell ini dapat diterima semua. Kena dengan tekak kita senang cerita. Jika anda pernah makan taco di restoran berkonsep makanan Mexico seperti Chili’s sebelum ini, anda pasti akan boleh terima rasa makanan di sini.

Jika anda ke sini set paling anda cuba adalah set hidangan signature mereka, Taco Supreme Combo. Kulit taconya sangat rangup dan apabila digigit, memang lain macam kerana kami tidak pernah cuba macam taco versi rangup sebelum ini. Ditambah pula dengan sayurnya yang fresh, memang sedap dan rasa sihat untuk dimakan.

Kedua adalah Bell Rice Bowl. Khas untuk pasaran Malaysia, set nasi ini hadir dengan sambal! Set Bell Rice Bowl ini diberi twist nusantara supaya ia boleh diterima oleh majoriti rakyat Malaysia. Menu all-in-one ini ada sayur, nachos, nasi dan sambal menjadikannya hidangan yang mengenyangkan. Tidak terlupa black beans dalam set nasi ini memang sedap.

Sekiranya anda kurang gemar dengan rasa sayur segar dan mahu makanan anda masak sepenuhnya, jangan risau kerana anda boleh pilih set Crunchwrap Supreme, Chicken Quesadilla, Chickstar atau Grilled Stuft Burrito. Kami yakin, anda akan pesan kembali menu ini di masa akan datang terutamanya Grilled Stuft Burrito.

Taco Bell Sparkles adalah minuman signature yang memang sedap apabila dipadankan dengan combo makanan di sini. Summer Mint adalah pilihan kami. Segar tekak setiap kali meneguknya.

Untuk sos pula, dua sos utama mereka adalah Fire! dan Hot tetapi pedasnya mild sahaja. Rasanya sebab lidah kita sudah dilatih untuk makan makanan yang lebih pedas sejak kecil. Apa pun, sos ini adalah penambah flavor untuk setiap hidangan di Taco Bell.

Kalau anda mahu makanan ringan dan boleh dikongsi, ada Loaded Nachos atau Loaded Fries untuk dicuba. Untuk menu hidangan penuh di Taco Bell, anda boleh lihat pada gambar di bawah.

People are lining-up at 1st Taco Bell in Malaysia, Cyberjaya pic.twitter.com/hMiCkl23LY

— azul_repi (@uruharakenpachi) April 2, 2021

Setelah mencuba menu ini Rabu lalu, kami sudah berkira-kira untuk repeat makan di sini minggu hadapan atau tunggu dahulu sehingga crowd sudah reda sedikit. Kami dengar ramai yang sudah beratur sejak pagi kerana mahu jadi antara yang terawal makan di Taco Bell.

Jadi boleh rancang masa perjalanan dan ke Cyberjaya untuk cuba Taco Bell hujung minggu ini. Jangan lupa ajak teman-teman sekali.

P/S: Untuk harga, setiap set makanan di sini adalah sekitar RM12.90 hingga RM15.90 untuk setiap set combo. Sangat berbaloi dengan kesedapannya!

Bulan lalu, Starbucks Reserve terbesar di Malaysia telah dibuka di Damansara. Klik pada pautan di bawah.

Premium Dan Eksklusif, Starbucks Reserve Terbesar Malaysia Dibuka Secara Rasmi Di Damansara

Bagaimana Idea Hebat Tukang Cuci Ini Berjaya Mengubah Nasib Syarikat Frito-Lay


Set ‘Millennium Falcon’ Ini Kini Adalah Model Termahal LEGO

Peminat Star Wars dan juga LEGO, ini adalah produk yang perlu ada dalam simpanan ada. Kapal angkasa ikonik milik Han Solo ini kini di-LEGO-kan dan merupakan model termahal dihasilkan LEGO setakat ini.

Dengan 7,541 kepingan LEGO, Millennium Falcon dari siri Utimate Collectors ini adalah impian buat peminat setia Star Wars. Setiap perincian pada kapal ini diambil berat oleh pihak LEGO supaya ianya hampir sama seperti Millennium Falcon yang muncul di dalam filem Star Wars.

Ianya akan dijual pada harga USD800(lebih kurang RM3,400). Memang mahal tetapi buat pengumpul tegar LEGO, harga bukan penghalang. Set deluxe ini juga akan hadir dengan figura Han Solo, Princess Leia, Chewbacca, C-3PO, Finn dan Rey. Ianya akan mula dijual bermula October ini. Cantik Millennium Falcon apabila dipasang dan dipamerkan di ruang tamu.


Set Terkini LEGO Gabungkan Karakter Baharu Dan Lama Dunia NINJAGO

12 tahun selepas pelancaran LEGO® NINJAGO®, The LEGO Group kini membuka era baharu LEGO NINJAGO dalam dunia hasil ciptaan alam tergabung, dengan membawakan kembali watak-watak kegemaran ramai sambil memperkenalkan beberapa karakter baharu.

The LEGO Group kini melancarkan alam tergabung baharu LEGO® NINJAGO® yang mengetengahkan watak, produk dan rancangan TV animasi serba baharu yang dihasilkan bersama Unreal Engine daripada Epic Games.

Produk dan rancangan TV tersebut telah dilancarkan pada 1 Jun 2023 lalu dan mendapat sambutan yang hangat! Akademi LEGO® NINJAGO® juga telah menghiburkan para ninja cilik LEGO NINJAGO yang diadakan sepanjang hari di Sunway Pyramid dari 23 Mei hingga 5 Jun, Sunway Putra dari 7 hingga 11 Jun dan Sunway Carnival dari 14 hingga 25 Jun yang lalu.

Memperkenalkan watak ninja baharu Sora dan Arin, dan watak anak naga bernama Riyu, generasi baharu ini bergabung tenaga untuk menyerlahkan potensi penuh masing-masing dan misi mereka mencari ninja-ninja terkenal yang hilang dalam alam tergabung baharu.

“Kami ingin mencipta dunia LEGO NINJAGO baharu dengan watak-watak hebat dan elemen yang menarik perhatian peminat baharu sambil mengekalkan kehebatan legasi ikonik ini. Selain daripada membawakan kembali ninja-ninja yang dikenali ramai, kami turut dengan bangganya memperkenalkan watak ninja dan naga baharu yang luar biasa.

“Ia selepas tinjauan yang kami lakukan ke atas kanak-kanak pada tahun 2021, yang mendapati kemahuan mereka untuk naga menjadi tumpuan utama kisah baharu ini,” kata Nigel Kong, Ketua Produk bagi LEGO NINJAGO.

Dalam usaha membuka lembaran baharu bagi LEGO NINJAGO, The LEGO Group telah memperkenalkan rangkaian produk dinamik baharu yang membawakan kembali watak-watak kesayangan ramai di samping watak-watak baharu.

Bergabung tenaga dengan anak naga Riyu, Sora, Zane, dan Jay untuk mematahkan ancaman Lord Ras, Ratu Beatrix, dan Imperium Guard dalam 71796 Elemental Dragon vs. The Empress Mech, dan bantu Lloyd dan Arin memasuki dua sut mech luar biasa atau gabungkan kedua-dua sut untuk mencipta mech pejuang yang lebih besar lagi berkuasa menerusi 71794 Lloyd and Arin’s Ninja Team Mechs.

Mereka yang menggemari aksi mendebarkan boleh menekan spoiler kereta ke bawah untuk menghidupkan kuasa naga dan melancarkan serangan berputar tanpa diduga dalam 71791 Zane’s Dragon Power Spinjitzu Race Car dan memasuki kokpit mech sebelum menukarkannya kepada motosikal berkuasa tinggi untuk menyertai aksi kejar-mengejar kelajuan tinggi dengan Rapton di atas peluncurnya dalam 71792 Sora’s Transforming Mech Bike Racer.

Bagi mereka yang menggemari set binaan lebih besar dan mencabar, 71799 LEGO® NINJAGO® City Markets ialah set terperinci yang mengandungi sejumlah 6,163 keping blok binaan!

Nikmati aneka warna dan ragam, keseronokan dan keceriaan NINJAGO® City dengan set bangunan terbesar NINJAGO yang meliputi 4 tingkat termasuk: Kereta kabel, bakeri, bot, pangsapuri, lif, medan selera atas bumbung dan banyak lagi. Dengan ketinggian 20 inci (50cm), set ini mengandungi 21 figura mini – termasuk Blacksmith Kai, Urban Sora, Urban Arin, Detective Zane, Hounddog McBrag, Gayle Gossip, Chamille, Miss Demeanor dan Dareth.

Dari 2 hingga 29 Jun, pembeli boleh menebus set 30650 Kai and Rapton’s Temple Battle di Gedung Sah LEGO dan 30649 Ice Dragon Creature di semua platform runcit lain, dengan perbelanjaan minimum RM179 bagi tema LEGO terpilih.

Pastikan anda mengikuti perkembangan terkini kerana promosi khas akan diadakan bagi set LEGO NINJAGO dari 30 Jun.

Rancangan TV baharu LEGO NINJAGO: Dragons Rising akan disiarkan di saluran penyiaran dan penstriman di seluruh dunia dari 1 Jun 2023 dan boleh ditonton di Saluran YouTube LEGO.

Bahagian satu yang disiarkan pada bulan Jun merangkumi 10 episod selama 22 minit setiap satu, manakala bahagian kedua dengan 10 episod tambahan akan dilancarkan pada musim luruh. Rancangan ini telah dihasilkan bersama Unreal Engine, yang membolehkan pasukan meningkatkan kerjasama dan kreativiti dalam proses animasi, dan mencapai kualiti visual yang lebih tinggi daripada sebelumnya.

Ayuh kita bangkit! Set LEGO Ninjago Dragons Rising akan dijual dari 1 Jun 2023 dan boleh didapati di semua Gedung Sah LEGO, Gedung Rasmi LEGO® di Lazada, Shopee, LEGOLAND™, dan juga peruncit dan gedung serbaneka utama di Malaysia.


Setahun Selepas Insiden Oscar 2022, Chris Rock Mengaku ‘Sakit’ Kena Tampar Dengan Will Smith

Selepas berdiam diri hampir setahun, Chris Rock akhirnya bersuara mengenai insiden ditampar Will Smith pada acara Oscar 2022.

Hampir setahun selepas insiden itu, pelawak Chris Rock akhirnya bercakap mengenai apa yang berlaku di antara beliau dan Smith dalam rancangan terbaharunya di Netflix, “Selective Outrage.”

“Kamu semua tahu apa yang berlaku kepada saya, terkena Suge Smith. Semua orang tahu. Semua orang tahu,” kata Chris Rock.

“Saya ditampar seperti setahun yang lalu… dan orang ramai bertanya, ‘Mesti sakit kan?` Ia menyakitkan. Saya rasa `musim panas` berdering di telinga saya,” katanya.

Walaupun terdapat tekanan daripada media untuk beliau bercakap mengenai apa yang berlaku, Chris Rock menegaskan bahawa dia tidak mahu mengeluarkan apa-apa kenyataan mengenai insiden tersebut pada masa itu.

BREAKING: Will Smith hits Chris Rock at the Oscars for making joke about his wife.

"Keep my wife's name out your fucking mouth," he adds. pic.twitter.com/VVZG2eflHe

“Saya bukan mangsa, anda tidak akan pernah melihat saya di Oprah atau Gayle menangis. Anda tidak akan melihatnya… Ia tidak akan berlaku. Persetankan kata kosong itu, saya ambil kata kosong itu seperti (Manny) Pacquiao.”

Mengenai sama ada tamparan itu menyakitkan, Chris Rock berkata, “Will Smith jauh lebih besar daripada saya, saiz kami berbeza. Will Smith membuat filem tanpa baju. Anda tidak pernah melihat saya berlakon filem dengan tidak memakai baju saya.”

Pelawak itu mendedahkan bahawa tajuk rancangannya juga sebenarnya diilhamkan oleh insiden tamparan tersebut, “Adakah Smith akan mengamalkan ‘Selective Outrage’,” jelas Chris Rock.

Selepas itu beliau menjawab kenapa dia tidak melakukan apa-apa selepas ditampar teruk oleh Smith.

“Saya ada ibu bapa,” jelas Chris Rock. “Saya dibesarkan. Dan awak tahu apa yang ibu bapa saya ajar? Jangan bergaduh depan orang putih,” katanya.

Untuk rekod, isu ini bermula apabila Chris Rock yang hadir ke pentas bagi menyampaikan anugerah dokumentari terbaik tampil membuat jenaka yang melibatkan isteri Will Smith yang kini botak berikutan penyakit alopecia yang dialami.

Jenaka yang dilakukan sekaligus membuatkan Will Smith bangun dari tempat duduk beliau serta berjalan ke arah Chris Rock sebelum menampar muka Chris Rock.

Situasi yang dianggap sekadar ‘jenaka’ oleh sesetengah penonton menjadi tegang apabila Will Smith dengan nada penuh berang memaklumkan kepada Chris Rock untuk tidak lagi membincangkan soal isterinya.

Chris Rock kemudiannya dilihat tergamam seketika sebelum kembali mendapat rentak untuk meneruskan penyampaian.

Insiden yang berlaku sekaligus membuat para penonton dan netizen berteka-teki sama ada insiden tersebut sengaja dilakukan dalam menaikkan rating anugerah tersebut atau sebaliknya.


Lelaki Ini Tidak Setuju Dengan Kepercayaan Dalam Keluarga Pasti Ada Anak Yang Tak Berjaya

Nota Editor : Perkongsian ini asalnya telah dipaparkan di fb wall Dr Shukri Abdullah. Kami kongsikan semula di sini dengan izin dari beliau. Semoga perkongsian ini dapat dijadikan panduan oleh para ibu bapa dalam menempuh cabaran mendidik anak-anak.

Setandan Pisang.
Dalam setandan pisang kata orang “tak semuanya elok” dan “tak semuanya busuk”.

Lazimnya kalau seseorang ada 6 orang anak, salah seorang “tak menjadi” – bermasalah, tidak maju macam abang/kakak/adiknya dsb.

Jadi? Terima sajalah, apa boleh buat ! SALAH. SALAH. SALAH.

Seperti contoh di atas, seorang dari enam adik beradik tidak menyerlah. Mungkin sedikit bermasalah. Kalau kita anggap tafsiran di atas tepat, maka tugas mak-ayah ialah bersabar sajalah, apa boleh buat kan “dalam setandan pisang tak semuantya elok”.

Tafsiran saya. Itu semata-mata UJIAN ALLAH. Kekadang kalau semua anaknya hebat MUNGKIN Mak-Ayah itu naik riak, naik sombong atau lupa diri.
“Kami hebat, pandai didik anak”. “Kenapa kamu teruk sangat, anak kami semua OK apa”. “Laa nak didik anak pun tak tahu, senang aja”

Apabila Allah menguji dengan seorang anak yang tidak menjadi maka mak-ayah itu lebih SENSITIF, lebih FAHAM, lebih TERBUKA kepada Mak-Ayah lain yang anak-anak mereka “kurang menjadi”. Tu satu aspek.

Aspek kedua. Fahaman “dalam setandan pisang bukan semua yang elok” memberi isyarat seolah-olah pisang yang busuk tu dah tak boleh buat apa-apa.
SALAH, SALAH, SALAH.

Kalau kita mentafsir seorang dua anak yang kurang menyerlah macam anak-anak lain sebagai ujian Allah, maka ternyatalah :
Anak itu juga boleh dibimbing
Anak itu juga boleh diasuh
Anak itu juga boleh berjaya
Cuma perlukan usaha yang lebih, beri masa yang lebih, sumber yang lebih, tumpuan yang lebih.

Jadi kalau seorang dari ramai anak lain kurang menjadi, kurang menyerlah serta sedikit bermasalah anggaplah sebagai UJIAN ALLAH. Usah tafsir seperti kita lazimnya mentafsir perumpamaan di atas. SALAH.

Maka, InSyaAllah dia juga boleh berjaya. Sekian adanya.

Like page The Vocket di Facebook untuk lebih banyak kisah menarik dan terkini.


Setanding Apple, Syarikat Anak Watan Ini Sedia Lancarkan Produk Secara ‘Virtual’ Dari Tampin

Sejak dunia dilanda dengan pandemik COVID-19, dapat dilihat aspek kehidupan orang ramai yang dulunya dipraktikkan terpaksa berubah dengan cara yang berbeza. Perbezaan ini turut disebutkan sebagai norma baharu.

Jika sebelum ini orang ramai bebas untuk ke mana-mana tanpa perlu memakai pelitup muka, kita tidak lagi. Begitu juga dengan aktiviti keramaian dan konsert di mana aktiviti atas talian lebih menjadi pilihan ketika ini dalam membendung penularan wabak merbahaya ini.

Bukan itu sahaja, kehadiran wabak COVID-19 bukan sekadar memberi kesan kepada kesihatan malah turut mengubah cara syarikat-syarikat besar beroperasi. Jika dulunya pelancaran Apple sering diadakan melalui sebuah dewan yang besar dan dihadiri dengan jumlah penonton serta wartawan yang ramai, kini jenama ini juga lebih memilih untuk membuat pelancaran secara atas talian.

Kaedah virtual ini bukan sahaja dipraktikkan Apple, malah syarikat-syarikat besar lain turut menggunakan kaedah yang sama. Berikut merupakan beberapa jenama yang telah menggunakan kaedah virtual dalam melancarkan produk keluaran terbaru mereka.

Memang hebat dan mengagumkan gaya pelancaran jenama-jenama ini melancarkan produk mereka meskipun dilakukan secara atas talian.

Dalam pada itu, tahukah anda terdapat sebuah lagi syarikat anak watan kita yang pernah menganjurkan pelancaran produk setanding jenama-jenama hebat yang disebutkan di atas.

Sekiranya anda merupakan perokok atau penghisap vape, kami yakin anda pasti cukup kenal dengan jenama NCIG. Berjaya menguasai pasaran dalam dan luar negara serta memenangi beberapa anugerah di peringkat antarabangsa membuatkan jenama NCIG dikenali ramai.

Untuk pengetahuan anda, jenama ini pernah menganjurkan sebuah atur cara iaitu NSummit2 bagi melancarkan dua produk mereka iaitu NCIG V2 dan NPOD V2. Event ini telah mendapat sambutan yang hebat di mana orang ramai telah membandingkan atur cara ini dengan atur cara yang yang dianjurkan Apple.

Menerusi atur cara NSummit2 pada tahun lalu, jenama ini bukan sahaja sekadar melancarkan produk malah terdapat juga persidangan yang mana ahli panel yang dijemput dibawa khas dari Greece dan Indonesia. Jenama ini juga telah membina sebuah pavilion tertutup di mana didalamnya disediakan segala jenis info tentang bahayanya merokok.

Bukan itu sahaja, NCIG turut membina sebuah replica NStore yang teramat besar di dalam dewan.

Nak tahu apa yang awesome? Pelancaran atur cara ini telah dihadiri hampir 9,000 pengunjung dan pada keesokkan harinya jenama ini turut menjalankan konsert yang membariskan artis-artis hebat seperti Ella, K-Clique, Hujan, Gerhana Ska Cinta, Bunkface dan macam-macam lagi dengan harga tiket serendah RM30 sahaja.

Buat anda yang tertanya-tanya sambutan NSummit2, anda boleh tonton video di bawah untuk mengetahui kehebatan jenama Made in Tampin ini.

Menarik bukan? Pada tahun ini, jenama ini sekali lagi bakal menggegarkan industri menerusi pelancaran produk terbaharu mereka pada atur cara NSummit3.

Berbeza dengan tahun-tahun lalu, pelancaran pada kali ini bakal dilakukan secara virtual dan live from Tampin. Dalam erti kata lain, anda tidak perlu bersusah payah ke Tampin sebaliknya boleh terus mendengar dan mengikuti pelancaran acara dengan mudah daripada rumah anda sahaja pada hari Sabtu jam 8 malam, 28 November 2020.

Berdasarkan atur cara NCIG sebelum-sebelum ini, percayalah, jenama ini pastinya tidak akan mensia-siakan anda dalam menawarkan atur cara yang gempak setanding jenama Apple dan Samsung.

Apa tunggu, save the date dan jom tonton atur cara penuh awesome ini! Klik di sini untuk mendaftarkan diri anda. Oh ya! khabarnya NCIG sedia untuk menawarkan wang tunai sehingga RM30,000 buat pemenang lucky draw yang turut serta dalam NSummit3. Ayuh, daftar segera!

Sebelum ini Pak Din pernah berkolaborasi bersama Akeem Jahat dalam mengeluarkan muzik video bertajuk Bukan Senang. Turut dikongsikan, kolaborasi Nasty bersama jenama Converse.

Tonton Video Muzik Rasmi ‘Bukan Senang’ Akeem Jahat Dan Pak Din

Jenama Vape Tempatan Nasty Hasilkan Kasut Khas Bersama Converse

Tonton ‘The Benchmark’, Dokumentari Sulung Daripada Nasty Juice


Setanding Dua iPhone 12 Pro, Sony Perkenalkan Xperia Pro Dengan Harga RM10,107

Mulai diumumkan sejak hampir 11 bulan lalu bersama Sony Xperia II, Sony pada hari ini telah mulai menawarkan Sony Xperia II buat pasaran Amerika Syarikat dengan harga yang sangat premium.

Daripada harganya, pasti orang ramai ingin mengetahui apakah yang membuatkan model ini hadir dengan tanda harga yang tinggi seolah harga dua Apple iPhone 12 Pro.

Menurut Sony, model ini dihasilkan khas buat jurugambar profesional yang mahukan rakaman gambar terbaik menerusi lensa yang ditawarkan, processor yang cekap memproses gambar menerusi skrin yang jelas dan terang.

Mengulas dari segi spesifikasi, Sony Xperia Pro dilengkapi dengan skrin 6.5-inci OLED 4K HDR 21:9, processor Snapdragon 865, 12GB RAM, ruang storan 512GB dan bateri berkapasiti 4,000mAh.

Dari segi spesifikasi, Sony Xperia 1 II hadir dengan skrin 6.5 OLED 4K HDR sekaligus model ini sebagai penawar telefon pintar dengan skrin terbaik di pasaran. Model ini dikuasakan oleh processor Snapdragon 865, RAM 8GB, ruang storan 256GB, bateri berkapasiti 4,000mAh serta sokongan rangkaian 5G.

Menerusi model ini, Xperia berkolaborasi dengan lensa Zeiss dalam menawarkan kualiti kamera dan video terbaik buat para pengguna. Kamera utama model ini hadir dengan tiga lensa 12-megapixel beserta 3D TOF. Kamera hadapan pula dilengkapi dengan lensa 8-megapixel.

Kolaborasi Sony bersama lensa Zeiss nyata mengejutkan ramai mengetahui jenama Zeiss lebih kerap berkolaborasi bersama telefon pintar keluaran Nokia sejak lebih sedekad. Untuk pengetahuan, sebahagian besar sensor telefon pintar jenama lain turut menggunakan sensor daripada Sony.

Apa yang membezakan Sony Xperia Pro berbanding Sony Xperia II yang dilancarkan pada tahun lalu adalah penawaran port mikro HDMI membolehkan model ini disambungkan pada kamera. Dalam erti kata lain, model ini mampu dijadikan monitor kepada kamera keluaran Sony.

Walau bagaimanapun, harga mencecah 5 angka yang ditawarkan nyata mengejutkan ramai meskipun ditawarkan dengan spesifikasi ‘hampir sempurna’. Setakat ini, Sony Xperia Pro masih belum ditawarkan buat pasaran Malaysia dan mulai dipasarkan buat pasaran Amerika Syarikat dengan harga $2,499 (RM10,107).

Model yang dilancarkan pada tahun lalu iaitu Sony Xperia 1 II sudah mulai ditawarkan buat pasaran Malaysia dengan harga sekitar RM4,999.

Sony Xperia 1 II Ditawarkan Secara Rasmi Di Malaysia Dengan Harga RM4,999

Baru Seminit Dibuka Pra-Tempahan, PlayStation 5 ‘Sold Out’ Di Laman Sony Malaysia


Setelah 2 Tahun Lebih, Korea Utara Akhirnya Rekodkan Kes Pertama Wabak COVID-19

Korea Utara akhirnya merekodkan kes pertama COVID-19 setelah lebih daripada dua tahun pandemik. Disebabkan itu, Kim Jong Un telah menyeru kerajaan komunis Korea Utara untuk meningkatkan langkah-langkah pencegahan COVID-19 ke tahap yang maksimum. Media rasmi Korea Utara menyatakan bahawa sejumlah orang yang didapati demam di ibu kota Pyongyang mengesahkan bahawa mereka dikesan dengan varian omicron.

Korea Utara sebelum ini mendakwa negara komunis itu mempunyai rekod yang sempurna dalam mencegah wabak COVID-19, dakwaan yang diragukan oleh para ahli di luar negara. Negara yang berjumlah 26 juta orang ini juga tidak mengikut program vaksinasi, setelah kerajaan mencegah vaksin yang ditawarkan oleh program pengedaran Covax yang disokong PBB.

KCNA berkata Kim mengadakan pertemuan Politbiro Bahagian Pekerja Korea, di mana anggota memutuskan untuk meningkatkan tindakan anti-virusnya. Kim selama pertemuan itu menyerukan kepada pegawainya untuk mencegah penularan wabak tersebut dan menghilangkan sumber jangkitan secepat mungkin. Kim juga meminta para pegawai meredakan ketidakteraman awam dan situasi negatif lain, yang boleh “memanas” sebagai langkah anti-pandemi.

North Korea reports first COVID-19 outbreak with Omicron case, orders lockdown https://t.co/E9qCJXuQ0S pic.twitter.com/hdST52jqoC

Kim mengatakan bahawa “masyarakat yang berfikiran tunggal adalah jaminan paling kuat untuk menang dalam perjuangan anti-pandemi ini,” kata KCNA seperti dilansir AP.

Pengumuman jangkitan COVID-19 di Korea Utara datang setelah NK News, laman berita yang memfokuskan kepada Korea Utara, mendapat laporan dari sumber yang tidak dinamakan, yang mengatakan pihak berwenang telah melakukan penguncian terhadap kota Pyongyang. Namun kerajaan Korea Selatan berkata mereka tidak dapat mengesahkan laporan tersebut.

Untuk rekod, Korea Utara bukanlah satu-satunya negara yang tidak dilaporkan wabak COVID-19. Turkmenistan, negara yang mempunyai dasar tertutup di Asia Tengah, telah melaporkan bahawa tiada wabak COVID-19 yang melanda negara tersebut, walaupun dakwaan itu diragukan oleh para ahli.

‘Malaysia buat jenayah yang tidak boleh dimaafkan’ – Korea Utara putus hubungan dengan Malaysia. Rujuk pautan di bawah untuk membaca.

‘Malaysia Buat Jenayah Yang Tidak Boleh Dimaafkan’ – Korea Utara Putus Hubungan Dengan Malaysia

Korea Utara ‘Seksa’ Pesakit COVID-19 Kelaparan Hingga Mati, Mayat Mereka Dibakar

Padah Langgar SOP COVID-19 Di Korea Utara, Pegawai Dihukum Mati Oleh Kim Jong Un


Setelah 3 Bulan Ditinggalkan, Anda Takkan Percaya Apa Yang Menghuni Katil Wanita Ini

Rumah anda ada bilik kosong? Anda selalu masuk ke dalam bilik itu?

Apa kata, anda pergi ke bilik tersebut dan semak persekitarannya sekarang. Manalah tahu ada sesuatu yang ganjil di situ kan?

Ini kerana, anda pasti tak mahu melalui apa yang telah menimpa wanita di Winchester, England ini. Apa yang berlaku di dalam bilik kosongnya adalah sangat luar biasa bagi kami. Setelah hampir berbulan lamanya bilik itu dibiarkan tidak berusik, wanita itu telah dikejutkan dengan kehadiran penghuni di atas katilnya.

Sebuah sarang tebuan dengan kepanjangan 3 kaki telah mendiami katil di dalam bilik kosongnya. Sangat mengejutkan!

Tebuan itu dipercayai masuk ke dalam bilik tersebut melalui sebuah tingkap yang tidak ditutup rapat. Anggaran kawanan tebuan itu adalah sebanyak 5,000 ekor. Banyaknya!

Menurut pekerja Perkhidmatan Kawalan Makhluk Perosak Longwood, John Birkett, membuang sarang tebuan itu merupakan pekerjaan paling aneh yang pernah dilaluinya sepanjang bekerja selama 45 tahun. Dia turut menambah bahawa kawanan tebuan itu telah melakukan pekerjaan yang baik. Tebuan-tebuan tersebut telah memakan bantal dan tilam di atas katil tersebut untuk membesarkan lagi sarang mereka.

“Saya berdiri di situ dan berasa kagum,” kata John Birkett.

Katanya lagi, ini merupakan kawanan tebuan yang paling banyak pernah dihadapinya sepanjang kerjayanya. Dia terpaksa mengambil masa hampir dua jam untuk menyelesaikan masalah itu. Namun, di akhirnya, John Birkett berjaya menyelamatkan selimut krusye milik wanita tersebut.

Hai, macam-macam. Semoga kita dapat jadikan pengajaran daripada kisah ini. Selepas ini, rajin-rajinkan diri menjenguk bilik kosong di rumah anda dan jangan lupa untuk tutup tingkap dengan rapat! ;)


Ajak Beli Tudung, Netizen Percaya Zarina Anjoulie Boleh Berubah Dengan Didikan Kekasih

Seperti diketahui umum, pelakon Zarina Anjoulie dikatakan sedang bercinta dengan pilihan hati baharu selepas dua perkahwinannya sebelum ini tidak bertahan lama.

Zarina Anjoulie atau lebih dikenali sebagai Anju sering memuat naik foto atau video kemesraan bersama kekasihnya, Datuk Seri Khazrul Elzey di media sosial.

Menerusi video yang dikongsinya di TikTok, Anju dan Elzey sedang berjalan di pusat beli belah. Dalam video itu, Anju menunjukkan minat pada satu baju yang seksi di hadapan Elzey, namun Elzey tidak mahu membeli baju itu, sebaliknya berkata lebih manis untuk beli tudung buat Anju.

#fyp sayang you dunia & akhirat #zarinaanjoulie

Susulan video yang kedua pula, kelihatan Anju tidak membantah dan mencuba baju muslimah di sebuah kedai.

#fyp #zarinaanjoulie Terima kasih bonda teman kan kita ❤ sayang bonda❤❤❤

Menjengah di ruangan komen, rata-rata netizen memuji tindakan kekasih Anju itu dan percaya suatu hari nanti Anju akan berubah menjadi lebih baik.

Bahkan, netizen turut mendoakan agar hubungan percintaan Anju dan Elzey berpanjangan hingga ke jinjang pelamin.


Setelah 64 Tahun Di Pasaran, Pengeluaran Model Ikonik ‘Nissan Skyline’ Ditamatkan

Setelah hampir 64 tahun membangunkan dan mengembangkan model Skyline, akhirnya Nissan Motor akan menamatkan produksi model kereta tersebut tidak lama lagi.

Model Skyline merupakan kereta buatan Nissan (sebahagian pasaran menggunakan nama Infiniti) yang paling ikonik di seluruh pasaran dunia lebih-lebih lagi dikalangan orang muda.

Walaupun masih mempunyai permintaan dari orang ramai, tetapi Nissan memilih untuk menggunakan sumber mereka pada pengeluaran segmen SUV, EV dan beberapa segmen berkembang yang lain, sambil memperbaiki struktur perniagaan mereka.

On April 24th 1957, Fuji Precision Machinery released the first #Prince #Skyline 1500. The day is well-known as the Skyline's birthday. #HappyBirthdaySkyline #63YearsOn #TBT #Nissan #Heritage pic.twitter.com/M8TfjraAZO

Skyline dilancarkan pada tahun 1957 oleh pembuat kereta bernama Fuji Precision Machinery, yang kemudian menjadi Prince Motor Company. Model ini telah menjadi lambang pertumbuhan pesat ekonomi Jepun pada tahun 1960an hingga 1970an.

Di mana ketika itu pemilikan kereta persendirian negara tersebut berjaya membentuk semula struktur sosial, budaya kehidupan seharian, serta mengubah persekitaran dan landskap bandar Jepun.

Antara beberapa kejayaan yang dicapai semasa era kegemilangan Skyline ialah model generasi keempat ‘C110’ yang dilancarkan pada tahun 1972. Model kereta ini dikenali sebagai ‘Kenmeri’ disebabkan pasangan barat bernama ‘Ken dan Mary’ telah mempromosikan kereta tersebut dalam satu siri iklan television.

Pada tahun 2002, Nissan telah menamatkan model tertinggi Skyline GT-R. Namun pada tahun berikutnya bekas Presiden Nissan, Carlos Ghosn mengumumkan rancangan untuk menghidupkan semula jenama simbolik ini dengan menjadikannya sebagai sport car berprestasi tinggi Nissan GT-R pada tahun 2007 dengan ‘membuang’ nama Skyline.

Sehingga kini, model Nissan GT-R masih memegang gelaran ‘supercar-killer’ kerana kemampuan kereta tersebut menyaingi model-model kereta berspesifikasi tinggi dari negara barat pada harga yang jauh lebih rendah.

Walaupun Skyline mempunyai peminat setia, model kereta baharu dilengkapi dengan teknologi canggih pemanduan autonomi dan mempunyai sebuah muzium Skyline di Nagano Prefecture, permintaan model tersebut telah menurun sejak beberapa tahun kebelakangan ini kerana para pelanggan mula beralih kepada kenderaan segmen SUV.

Menurut MarkLines, sebuah syarikat penyelidikan pasaran kenderaan Jepun, model Skyline hanya terjual 3,900 unit sahaja pada tahun 2020, berbanding sebanyak 150,000 Skyline telah dijual setiap tahun pada era 1970an.

Salah seorang wakil Nissan menyatakan keputusan untuk menghentikan pengeluaran Skyline dilancarkan pada tahun 1957 adalah langkah yang sukar. Namun ia perlu dilakukan dalam usaha syarikat untuk terus kekal relevan dan kompetif dalam pasaran jangka panjang.

Kini, Nissan menumpukan perhatian pada bajet R&D pada kenderaan EV dan menghentikan pembangunan kesemua model sedan untuk pasaran domestik seperti model mewah Fuga dan Cima.

Siapa sangka model Skyline yang telah berada di pasaran dunia selama 64 tahun akhirnya terkubur akibat ‘dimamah’ oleh peredaran zaman dan teknologi masa kini.

Walaupun sudah berusia lebih 20 tahun, model Nissan Skyline GT-R R34 tetap menjadi buruan orang ramai dari seluruh dunia.

Nissan Skyline R34 GT-R, Legenda JDM Yang Semakin ‘Mahal’ Walaupun Cecah Usia 20 Tahun

Persis Model Paul Walker, Pemilik Skyline R34 Ini Mahu Menjualnya Pada Harga RM750,000


Setelah Bersara Dari UFC, Khabib Kini Mahu Fokus Jadi Petani Di Kampung

Khabib Nurmagomedov telah meninggalkan legasi yang cukup besar dalam arena MMA dan UFC. Dia bersara dengan gelaran Juara Kelas Ringan UFC tanpa merekodkan sebarang kekalahan 29-0.

Sepanjang kariernya, Khabib berjaya mengalahkan jaguh UFC yang kuat seperti Conor McGregor, Dustin Poirier dan Rafael dos Anjos. Terbaru, Khabib dikaitkan pula dengan perlawanan menentang McGregor atau Poirier.

Setelah berjaya menewaskan Justin Gaethje pada bulan Oktober lalu, Khabib meninggalkan UFC dengan seribu tanda tanya. Kebanyakan daripada peminat mempersoal tindakan beliau yang bersara terlalu awal. Sebahagian daripada mereka pula mahu Khabib melengkapkan kemenangan 30-0.

Semua orang bertanya apakah yang dilakukan oleh Khabib selepas bersara?

Dalam satu temubualnya, Khabib mengulangi hasratnya untuk menumpukan perhatian kepada pelajaran dan pertanian. Dia menyatakan bahawa wujud ketenangan hidup apabila dia mula bertani.

Dia berkata, “Saya mempunyai tujuan untuk berada di puncak dan saya sampai di sana. Tambahan pula, saya tidak mempunyai minat yang kompetitif. Tahun depan saya akan lulus. Saya mahu mengikuti program master, mendedikasikan lebih banyak masa untuk belajar,” katanya.

Selain mengejar gelaran sarjana, Khabib juga akan fokus kepada industri pertanian, terutamanya peternakan. “Saya telah membeli biri-biri, saya menjaga ladang saya. Saya mahu bangunkan kawasan ini. Saya mempunyai anak lembu untuk diberi makan,” jelasnya.

Khabib merasakan bahawa setelah dia bersara, dia bebas untuk melakukan apa sahaja. Dia bebas daripada ikatan UFC yang penuh dengan latihan dan perlawanan.

“Saya mahu melakukan apa yang saya mahukan. Saya mahu meluangkan masa dengan keluarga, rakan dan masyarakat [di kawasan] saya. Saya mahu tinggal di kampung saya, ” katanya.

Walaupun Khabib sibuk di dalam dunianya sekarang, bos UFC Dana White nampaknya tidak pernah lelah untuk memujuk Khabib untuk kembali ke arena UFC. White mendedahkan bahawa dia akan berjumpa dengan Khabib dan cuba memujuknya untuk kembali dari persaraan.

Untuk rekod, Khabib, 32 tahun sebelum ini telah mengumumkan untuk meninggalkan MMA setelah mengalahkan Justin Gaethje pada Oktober lalu. Dia berkata bahawa dia melakukan perkara tersebut disebabkan janji yang telah dibuat kepada keluarganya setelah ayahnya meninggal dunia.

Terdahulu, Khabib mengumumkan persaraannya daripada dunia MMA bagi menunaikan janjinya kepada ibu. Klik pautan di bawah untuk membaca.

Mahu Tunai Janji Ibu, Khabib Nurmagomedov Umum Bersara Daripada UFC

Lebih Lumayan Berbanding Tewaskan Conor McGregor, Ini Jumlah Hadiah Kemenangan Diterima Khabib Sebelum Bersara

Mahu Lengkapkan Rekod 30-0, Pengurus Beri Bayangan Khabib Bakal ‘Kembali’


Setelah Dikritik Netizen, Pendaki Malaysia Akur Dan Kredit Sherpa Nepal Yang Selamatkan Dirinya

Sebelum ini dilaporkan seorang pendaki Malaysia hampir maut sebelum seorang pemandu arah sherpa Nepal membuat keputusan untuk menurunkannya dari puncak Gunung Everest dalam misi menyelamat.

Difahamkan, Gelje Sherpa terlihat mangsa berpaut pada tali dan turut menggigil kesejukan di ‘zon maut’ di mana suhu pada ketika itu berada di bawah -30 darjah Celsius.

Terbaharu, T Ravichandran telah menzahirkan penghargaan kepada pasukan penyelamat tanpa menyebutkan individu lain yang turut terlibat.

A post shared by Ravieverest Gecm (@ravieverest)

“Saya masih hidup pada hari ini kerana mempunyai rakan kongsi ‘The 14th Peaks Expedition Co dan ‘Global Rescue’ yang terbaik dan berdedikasi.” katanya.

Akan tetapi, hantaran tersebut telah membangkitkan amarah netizen apabila dia dipercayai tidak memberi kredit terhadap sherpa yang menyelamatkan ketika ekspedisi pendakian di Gunung Everest baru-baru ini.

Rata-rata netizen memberikan teguran kepada Ravi kerana seperti lupa daratan dengan tidak memberikan penghargaan kepada orang yang telah membantunya di ambang maut.

Bukan itu sahaja, para netizen turut memarahinya kerana dia telah menyekat sherpa tersebut di media sosialnya. Menerima kecaman hebat netizen Malaysia, Ravi telah memuat naik gambar serta kapsyen yang memberikan kredit kepada sherpa tersebut tetapi masih belum meredakan kemarahan netizen.


Setelah Ditutup Hampir Setahun, Taman Tasik Titiwangsa Bakal Dibuka Semula

Taman Tasik Titiwangsa cukup dikenali oleh warga kota dan merupakan destinasi untuk beriadah bersama keluarga dan rakan-rakan.

Untuk pengetahuan anda, Taman Tasik Titiwangsa telah ditutup pada bulan September tahun lalu disebabkan proses penambahbaikan taman rekreasi tersebut. Pengunjung dapat melawat semula ke taman tersebut bermula bulan Januari tahun hadapan.

Perkara tersebut telah disahkan sendiri melalui akaun Facebook Dewan Bandaraya Kuala Lumpur. Beberapa keping gambar tarikan terbaharu di Taman Tasik Titiwangsa turut dikongsikan.

Bagi anda yang tinggal disekitar Kuala Lumpur pasti sudah tidak sabar dengan pembukaan semula taman rekreasi ini. Lebih-lebih lagi terdapat pembaharuan yang menjadikan taman ini jauh lebih cantik dan boleh dikatakan ‘Instagrammable’.

Akan tetapi, kemudahan yang cantik ini tidak akan kekal lama jika kita tidak sama-sama menjaga ia. Diharap pengunjung akan menjaga bersama-sama agar kecantikannya dapat bertahan lama.

Tidak perlu jauh untuk melihat ‘kampung pelangi’ kerana kini di Kelantan juga ada kelihatan sama seperti di Gamcheon Cultural Village. Klik pautan di bawah untuk lebih lanjut.

Persis Gamcheon Cultural Village, Kampung Pelangi Di Kelantan Tawar Keunikan Yang Tersendiri

Train To Busan Antara Tarikan ‘Awesome’ Terbaharu Di Genting Highlands Yang Anda Wajib Cuba

Barang Antik Kerap Dicuri, Pemilik Muzium Percuma Di Melaka Ini Nekad Untuk Menutupnya


Setelah Habis Perlawanan, Ini Apa Yang Kita Boleh Belajar Dari Penyokong Bola Sepak Vietnam

Pada 7 Disember 2014, negara digemparkan dengan perangai tidak bertamadun segelintir kecil peminat bolasepak Malaysia yang mengasari peminat Vietnam setelah Harimau Malaya mengalami kekalahan. Akibat dari kejadian itu, ramai rakyat Malaysia mengutuk perbuatan tersebut, dan ia juga mendapat perhatian Khairy Jamaluddin, Menteri Belia dan Sukan. Polis juga memburu para hooligans ini, ada yang masih di dalam buruan, dan ada yang sudah ditangkap.

Perkara ini amat mendukacitakan rakyat Malaysia, dan rakyat Malaysia telah beramai-ramai menggunakan hashtag #wearesorryvietnam.

Ada rakyat Vietnam yang memahami insiden ini adalah disebabkan oleh sebilangan kecil hooligan, tetapi ramai yang tidak memahami dan menghantar kecaman sebegini.

Ia agak menakutkan kerana berpotensi menyebabkan serangan balas terhadap pemain-pemain dan penyokong Malaysia ketika perlawanan second leg di Stadium My Dinh, Vietnam.

Tetapi apa yang berlaku pada perlawanan second leg adalah sebaliknya, gambar-gambar ini diambil dari twitter Ultras Malaya.

Bagai tiada apa-apa berlaku, peminat bolasepak Vietnam menerima kita dengan hati terbuka. Malah, pihak berkuasa bersungguh-sungguh menjaga keselamatan penyokong bolasepak Malaysia.

Walaupun diserang ketika berada di Stadium Shah Alam, An Vu Nguyen, seorang penyokong bola sepak Vietnam yang bergelar pelajar, masih berkata perkara baik tentang Malaysia.

Mereka turut mengucapkan tahniah di atas kejayaan Malaysia memenangi perlawanan semalam.

Sikap memaafkan, dan membalas kejahatan dengan kebaikan yang ditunjukkan oleh warga Vietnam, adalah sungguh mulia!

Semoga kita mengambil pengajaran dan iktibar dari peristiwa ini.

Dan tahniah kepada Harimau Malaya kerana melayakkan diri menentang Thailand untuk perlawanan akhir!

Sumber: Ultras Malaya, Cilisos, The Star


Setelah Hilang Dan Diculik Selama 32 Tahun, Lelaki Ini Akhirnya Bertemu Semula Dengan Keluarganya

Seorang warganegara China akhirnya bertemu kembali dengan keluarganya setelah diculik selama 32 tahun lalu di wilayah Shaanxi. Dia yang diculik ketika berusia 2 setengah tahun akhirnya kembali dan kini berusia 34 tahun.

Mao Yin diculik pada 17 Oktober 1988 ketika berada di depan sebuah hotel. Bapanya Mao Zhenjing ketika itu telah bertanggungjawab membawanya pulang selepas bermain. Kerana Mao Yin dahaga dan ingin minum, ayahnya berhenti di hadapan pintu masuk sebuah hotel.

Ketika ayahnya sedang mencari air. Mao Yin telah diculik dan kemudian dijual kepada keluarga angkat yang tidak dapat melahirkan anak dan mereka telah bertanggungjawab membesarkannya.

Selepas kejadian tersebut, pihak polis telah membuka kertas siasatan dan melakukan pencarian di sekitar 10 wilayah dan bandar bagi mencari Mao Yin.

Pada hari Isnin lalu, Mao Yin akhirnya bertemu dengan ibu bapanya di pejabat biro keselamatan awam di bandar Xian, ibu kota provinsi Shaanxi. Li Jingzhi, ibu Mao Yin berkata, “Saya ingin mengucapkan terima kasih kepada ribuan orang yang telah membantu kami.”

Pengorbanan ibu Mao Yin berhenti kerja dan mengedarkan lebih daripada 100,000 risalah sejak 32 tahun akhirnya membuahkan hasil. Dia juga turut dibantu oleh para sukarelawan yang berjaya mengumpulkan maklumat mengenai kanak-kanak yang diculik di China.

Atas kerja keras tersebut, dilaporkan 29 kanak-kanak yang diculik kini telah kembali ke pangkuan keluarga masing-masing.

Kisah pertemuan Mao Yin dan keluarganya bermula pada akhir April lalu, polis di bandar Xian telah menerima laporan bahawa seorang lelaki di wilayah Sichuan telah mengambil anak angkat dari wilayah Xian dengan bayaran 6 ribu yuan.

Setelah menjalankan pelbagai siasatan, polis akhirnya menemui seorang lelaki yang mempunyai nama keluarga Gu. Dia tinggal di bandar Mianyang di provinsi Sichuan dan menyerupai Mao Yin yang diculik.

Identiti sebenar kemudian menjadi lebih jelas melalui ujian DNA. Li jingzhi mengatakan bahawa dia masih tidak percaya bahawa dia masih sempat untuk bertemu anaknya dan turut membantu mencari 29 anak-anak yang dipisahkan dari keluarga mereka.

Dia turut menambah bahawa dia akan terus berjuang untuk memerangi jenayah penculikan kanak-kanak yang masih kuat berlaku di China.

Mao Yin mengatakan bahawa dia akan tinggal bersama keluarga asalnya di Xian selama beberapa hari sebelum kembali ke Chengdu, ibu kota provinsi Sichuan bagi menyelesaikan beberapa perkara.

Dia kini memiliki perniagaan menghias rumah dan dijaga dengan baik oleh keluarga angkat.

Selama beberapa dekad, penculikan dan penjualan bayi adalah salah satu masalah besar di China.

Melalui laman web Baby Come Back Home, terdapat 14,893 siaran mencari budak lelaki yang hilang, dan 7,411 siaran mencari gadis yang hilang. Pada tahun 2015 terdapat kira-kira 20 ribu kanak-kanak yang diculik setiap tahun di sana.

Pada tahun 2009, Kementerian Keselamatan Awam China telah membina pangkalan data, sejak itu, ia telah membantu mencari lebih dari 6,300 kanak-kanak yang hilang menggunakan ujian DNA.

Untuk membaca laporan lain, klik pautan di bawah.

Tasawuf Underground, Tempat Hijrah Anak Punk Untuk Lebih Kenal Tuhan

Tonton Iklan Raya PETRONAS ‘Antara Dua Jendela’ Tampil Dengan Animasi Yang Kreatif Dan Unik

Warner Bros Umum Justice League Versi Zack Snyder Akan Ditayangkan Tahun Hadapan


Setelah Israel, Atlet Australia Dikecam Hancurkan Katil Kadbod Di Olimpik Tokyo 2020

Sejumlah atlet Australia didakwa telah merosakkan dinding dan menghancurkan katil kadbod yang disediakan oleh penganjur Olimpik Tokyo 2020. Dakwaan ini sudah sampai ke pihak Jawatankuasa Olimpik Australia yang menyatakan bahawa  insiden melibatkan atlet mereka adalah salah satu tingkah laku yang tidak boleh diterima.

Bagaimanapun, Ian Chesterman, ketua pasukan Australia tidak merancang untuk mengambil apa-apa tindakan kerana para atlet sudah pun membuat permohonan maaf. Dia turut menambah bahawa kerosakan yang dilakukan oleh atlet Australia itu kecil dan “bukanlah musnah sepenuhnya.”

Dalam kes yang lain, Jawatankuasa Olimpik Australia mengatakan badan bola sepak kebangsaan dan ragbi sedang menyiasat laporan mengenai tingkah laku atletnya semasa penerbangan pulang ke Sydney. Bagaimanapun masih belum ada laporan rasmi dari syarikat penerbangan yang membawa pulang atlet terbabit, namun beliau mengambil berat dakwaan beberapa pihak mengenai “tingkah laku yang tidak boleh diterima.”

Terdahulu, The Vocket melaporkan bagaimana atlet Israel, Ben Wanger yang mengambil langkah esktrem dengan merosakkan katil yang diperbuat daripada kadbod bagi membuktikan bahawa katil tersebut kukuh.

Dalam video yang dimuat naik di laman TikTok tersebut, Wanger dan lapan lagi lelaki yang lain menguji kapasiti tempat tidur tersebut. Tempat tidur tersebut difahamkan hancur dilakukan oleh atlet Israel yang tidak bertanggungjawab. Padahal katil tersebut akan digunakan kembali oleh atlet Paralimpik yang bakal turun pada bulan depan.

Setelah kejadian itu tular, pasukan besbol Olimpik Israel meminta maaf di atas kejadian terbabit. Difahamkan bahawa tujuan asal mereka melompat seramai sembilan orang di atas katil tersebut adalah untuk menguji tahap kekuatan katil yang dibuat daripada bahan kitar semula.

Kata Ben Wagner kepada Times Of Israel, mereka tiada niat untuk tidak menghormati tuan rumah dan tujuan mereka hanyalah untuk melihat adakah katil itu kukuh. Wagner menjelaskan walaupun katil tersebut hancur, pasukannya mempunyai katil tambahan untuk mereka. Tambahnya lagi, beliau menikmati tidur di katil kitar semula tersebut dan berharap agar teknologi ini digunakan untuk Olimpik di masa hadapan.

Apa yang anda perlu tahu mengenai katil anti-maksiat, tempat tidur atlet Olimpik Tokyo 2020. Klik pautan di bawah untuk membaca.

Apa Yang Anda Perlu Tahu Mengenai Katil Anti-Maksiat, Tempat Tidur Atlet Olimpik Tokyo 2020

‘Kami Hanya Mahu Menguji’ – Atlet Israel Jahanamkan Katil Di Sukan Olimpik Mohon Maaf

Atlet Israel Buat Hal, Hancurkan Katil Kadbod Yang Disediakan Secara Percuma Di Sukan Olimpik


Setelah Kenderaan Disita, Pemandu Kancil ‘Legend’ Kembali Dengan Kereta Baharu

Jika anda masih ingat lagi, Perodua Kancil ‘legend’ yang sering kali kelihatan di serata Malaysia oleh orang ramai telahpun disita oleh pihak berkuasa pada akhir bulan lalu. Ramai bersimpati dengannya dan berharap pemandu tersebut akan mempunyai kenderaan yang baru.

Nampaknya ‘doa’ orang ramai telah termakbul apabila baru-baru ini, kelihatan pemandu tersebut telah memandu sebuah lagi kereta Perodua Kancil berwarna kuning.

Menurut portal WapCar, ini merupakan Perodua Kancil ketiga setelah dua buah kereta sebelum ini telahpun ditunda oleh pihak berkuasa pada tahun 2019 dan sekali lagi model kenderaan yang sama disita oleh pihak berkuasa sekitar tahun ini.

Kedua-dua buah kenderaan tersebut disita kerana tiada cukai jalan dan keadaan fizikal kereta itu yang telah ‘uzur’ dan tidak seharusnya berada di jalan raya kerana merbahayakan pengguna jalan raya yang lain.

Tidak dapat dipastikan lokasi videoi ni dirakamkan, mungkinkah sekali lagi kita akan melihat pemandu Perodua Kancil ‘legend’ ini berjalan di serata Malaysia seperti dahulu?

Pihak berkuasa telah menyaman pemandu lalu menyita Perodua Kancil kerana tidak memiliki lesen memandu dan dokumen kenderaan yang sah.

Tiada Bumbung Dan Bahayakan Pengguna Jalan Raya, Kereta Kancil Yang Lusuh Ini Disita Pihak Berkuasa

Kancil ‘Legend’ Ditemui Di Bukit Bintang, Netizen Dakwa Pemiliknya Bukan Orang Biasa

Sering Dilihat Serata Negara, Kereta Kancil Unik Ini Akhirnya Ditunda Pihak Berkuasa


Setelah Lima Bulan Ditahan Di Singapura, Wanita Dari Johor Ini Akhirnya Bebas

Jika anda pernah membaca mengenai kisah seorang wanita berasal dari Johor yang ditahan di Singapura akibat ditipu rakan niaganya yang akhirnya menyebabkan beliau sendiri ditahan di negara tersebut, kini dibebaskan. Nur Sabrina Ahmad telah berada dalam tahanan pihak berkuasa Singapura akibat menjual barangan palsu semenjak bulan puasa yang lalu.

Semalam menerusi perkongsian post di Facebook pengasas badan bukan kerajaan (NGO) Goodwill Aid Singapura, Siti Nurani Salim berkata perbicaraan Sabrina kini sudah berakhir dan hanya perlu membayar saman dan tidak perlu di penjara.

Untuk pengetahuan, badan tersebut telah banyak menolong Sabrina selama beliau ada di Singapura. Antara usaha yang dilakukan oleh Goodwill Aid ialah membuat jualan amal untuk disalurkan kepada Sabrina sekaligus membantu meringankan beban kewangan untuk membayar saman.

Menerusi post di akaun peribadi Sabrina juga beliau sempat meluahkan rasa syukur dengan keputusan perbicaraan tersebut dan kini sedang menunggu proses menyiapkan dokumen untuk pulang ke tanah air. Semoga kes ini menjadi iktibar buat penjual-penjual barangan tiruan di luar sana.


Setelah Melihat Video Ini Anda Pasti Tidak Akan Membazir Makanan Lagi

Sudah pasti ini menu yang anda jumpa seminggu dua ini.

Makanan sedap-sedap belaka, malangnya masih ada sebilangan daripada kita masih tidak mampu merasai keenakan makanan-makanan begini.

Pada Februari 2006, satu pertandingan video bertemakan “Makanan, Rasa dan Lapar” telah diadakan sempena Festival Filem Berlin yang ke 56.

Sebanyak 3600 video dipertandingkan, hanya 32 ditayangkan kepada umum, dan video dibawah telah terpilih sebagai video pendek paling popular. Saksikan untuk mengetahui sebabnya!


Ajak ‘Selfie’ Selepas Tumbuk Muka Pekerja 7-Eleven, Dua Lelaki Mabuk Dicari Polis

Pekerja sebuah kedai serbaneka 7-Eleven di Bandar Rinching di sini, cedera di muka selepas ditumbuk lelaki mabuk kerana menegurnya mengambil payung di dalam premis berkenaan malam tadi.

Memetik laporan Harian Metro, bapa mangsa, Shahrul Aminshah Aziz, 40, berkata anak lelakinya yang berusia 17 tahun itu berkerja sambilan di kedai serbaneka itu selepas menamatkan Sijil Pelajaran Malaysia (SPM).

“Ketika kejadian dua lelaki yang mabuk masuk ke premis dan cuba mengambil payung.

“Anak saya menegurnya namun kemudian ditumbuk salah seorang lelaki terbabit. Apa yang menjengkelkan adalah tindakan lelaki terbabit yang mengambil selfie anak saya selepas ditumbuk,” katanya ketika dihubungi Harian Metro, hari ini.

Menurutnya, anaknya kini menerima rawatan di Hospital Kajang akibat kecederaan di bahagian muka.

“Laporan polis sudah dilakukan di Balai Polis Kajang untuk tindakan lanjut, saya mohon mana-mana individu yang mengenali lelaki ini tampil memberikan maklumat kepada polis,” katanya.

Sementara itu, Asisten Komisioner Mohd Zaid Hassan ketika dihubungi mengesahkan kejadian dan memaklumkan ianya dalam tindakan pihak polis untuk mengesan suspek.


Setelah Mengembara Ke 50 Negara, Warga UK Ini Akui Resipi KFC Malaysia Paling Terbaik

Kamlesh, seorang lelaki warga England dan seorang peminat KFC telah menceritakan pengalaman beliau mengembara ke lebih 50 negara dalam misi mencuba pelbagai resipi masakan KFC.

Menurut laporan Daily Mail, antara negara tersebut adalah Singapura, Turki, UAE, Tunisia, Kuala Lumpur dan banyak lagi. Apabila ditanya mengenai kedai KFC terbaik, beliau menjawab restoran KFC yang terletak di Kuala Lumpur adalah yang terbaik pernah beliau sampai.

“Kuala Lumpur pastinya mempunyai menu yang paling menarik. Saya suka makanan pedas dan mereka mempunyai banyak alternatif pedas.”

Bercerita mengenai minatnya, Kamlesh berkata bahawa beliau meminati KFC bermula sejak dia berusia 12 tahun. Semasa masih kecil, ibunya juga kerap melancong ke beberapa negara luar.

“‘Melancong adalah minat saya yang sebenar dan ia bermula ketika saya masih muda dan ibu bapa saya akan sentiasa membawa kami untuk merasai budaya baharu yang berbeza dengan budaya India British saya.”

Untuk rekod, Kamlesh ada pemenang gelaran KFC Super Fan yang melayakkan beliau untuk memenangi hadiah ayam goreng KFC percuma selama satu tahun. Difahamkan beliau tidak mempunyai sebarang cadangan untuk berhenti dan akan terus mencari KFC yang menarik setiap kali bercuti.


Setelah Petronas Dan SIC Tarik Diri, SRT Kini Dikenali Sebagai ‘RNF MotoGP Racing’

Pada pertengahan bulan Ogos lalu, arena permotoran dunia digemparkan dengan berita Petronas menarik diri daripada menaja pasukan Sepang Racing Team (SRT). Tidak lama selepas itu, SIC turut mengumumkan keputusan yang sama. Kedua-dua berita tersebut menjadi tanda tanya apa hala tuju pasukan SRT pada masa akan datang.

Namun, baru-baru ini portal MotoGP melaporkan pasukan tersebut dijenamakan semula sebagai RNF MotoGP Racing dan akan bersaing sebagai pasukan bebas dari 2022 hingga 2026.

Pasukan tersebut masih lagi diketuai oleh Datuk Razlan Razali yang telah menandatangani perjanjian selama lima tahun bersama IRTA, di mana kita bakal menyaksikan penstrukturan model semula bagi pasukan ini meneruskan persaingan pada musim akan datang.

Komen prinsipal pasukan SRT, Datuk Razlan Razali mengenai penjenamaan semula pasukan tersebut ke RNF motogp Racing team bagi musim 2022-2026@ASTROARENA pic.twitter.com/CvZHHcSydl

— wan muiz (@muiz_aziz07) September 20, 2021

“Ini merupakan salah satu liku-liku perjalanan bagi kami. Sejak beberapa bulan kebelakangan ini, kami telah berusaha keras untuk menjenamakan dan melancarkan semula sebagai pasukan MotoGP yang lebih segar dan kuat.

“Saya ingin mengucapkan terima kasih kepada Carmelo atas kepercayaan dan keyakinan yang berterusan kepada saya untuk bermula sekali lagi dengan pasukan yang baru dibina semula untuk bertanding di kelas utama MotoGP untuk lima tahun akan datang,” jelas Datuk Razlan.

A new lease of life for @sepangracing! 💪

The team will be rebranded to RNF #MotoGP Racing from 2022 onwards! 🔜#SanMarinoGP 🇸🇲 | 📰https://t.co/gNJPFsLwzV

Carmelo Ezpeleta merupakan Ketua Pegawai Eksekutif Dorna Sports, pemegang hak eksklusif komersial dan televisyen MotoGP.  Beliau percaya RNF MotoGP Racing bakal mempamerkan aksi hebat pada musim akan datang dan seterusnya.

“Saya berasa senang hati untuk meneruskan kerjasama dengan pasukan yang diketuai Razlan Razali ini. Hubungan kerja lama kami sangat menggembirakan peminat dan persaingan acara permotoran ini.

“Razlan telah menjadi aset hebat buat keluarga MotoGP sejak zaman Sepang lagi dan telah membantu mengembangkan sukan permotoran di Malaysia dan di rantau Asia Tenggara,” terang Carmelo Ezpeleta kepada laman web rasmi MotoGP.

Petronas dan SIC telah membuat pengumuman mengejut apabila mengundurkan diri daripada menaja Sepang Racing Team. Baca lebih lanjut melalui pautan di bawah.

Petronas Tarik Diri Daripada Menaja Pasukan ‘Sepang Racing Team’

Selepas Petronas, SIC Pula Tarik Diri Daripada Menaja Pasukan SRT


Setelah Setahun Berbasikal, Anak Muda Ini Berkongsi Definisi Dan Makna Travel

Nota Editor: Perjalanan 3 pemuda yang berbasikal dari London Ke Malaysia kini semakin hampir ke penghujungnya. 3 pemuda daripada Sicksider Malaysia iaitu Muhammad Adeeb, Azrulhan dan Amirul kini sedang merentasi Vietnam dan dijangka akan tiba di Malaysia dalam masa sebulan 2 lagi.

Kali ini Muhammad Adeeb telah berkongsi definisi dan makna pengembara dari sudut pandangan dan pengalaman yang telah beliau dan rakan-rakannya lalui selama setahun ini.

Selalu orang tanya kenapa basikal bersih, tak berkayuh ke? Kenapa pakaian bergaya, tak takut kene rompak ke? Kenapa tak pakai biasa-biasa macam most traveler lain? Kenapa tidur hotel tak kontra dengan namanya pengembara? Kenapa boleh pergi situ boleh pergi sini, naik itu naik ini, makan itu makan ini, bla bla bla bla.

Mari aku beritahu PENDAPAT aku. Dari kecik aku tak suka jadi ‘normal’, aku tak suka jadi ‘biasa’, tapi itu bukan sebab kenapa aku travel dengan bergaya, kemas, bersih, baik kekemasan diri mahupun pakaian mahupun kenderaan, semua aku jaga.

Jadi mari aku jawab satu-satu, panjang ni nak kongsi, standby popcorn kat sebelah.

Pertamanya, basikal ni kenderaan aku, medium untuk aku guna dalam pengembaraan beribu kilometer jauhnya, bermacam cuaca dan geografinya jadi kebersihan berikan ketahanan jangka masa panjang untuk kenderaan begitu juga dengan seringkali servis.

Basikal aku ni juga seperti minda aku, dia bawa aku ke mana aku mahu, dan kalau kotor fikiran aku serabut, keyakinan aku hilang dan bermacam lagi kekusutan hinggalah basikal aku dibersihkan.

Senang cerita, semakin bersih basikal, semakin tinggi keyakinan aku untuk mengembara. Kalau kata mereka basikal kotor barulah mengembara jauh, adik aku beli basikal baru celup dalam lumpur nanti aku kata dia pusing satu dunia pergi balik tengok kau percaya ke tak.

Looking for seafood. No halal restaurant, only eat what you can eat

Keduanya, kenapa aku pakai kemas, bergaya, hemsem, macam bukan pengembara tak kontra kata mereka. Bukan sahaja pakaian aku kemas, malah dompet aku pakai pon masih macam masa aku kat Malaysia walaupun dah 2 kali aku beli ‘traveler wallet‘.

Dan soalan tak takut kene rompak, dressup macam orang local, macam orang gila sekalipun, kalau kau muka dah asing tu tetap orang tengok kau macam alien masuk kampung dorang baik kat bandar mahupun kampung.

Aku serah nasib diri aku kat perantauan ni pada Dia je. Baca Ayatul Kursi sebelum masuk negara, bandar, kampung mahupun rumah, tu jangan tinggal, Dia kata 70,000 malaikat jaga kita.

Ketiga, kenapa aku tidur hotel walaupun kadang-kadang tu baru je pertama kali aku pos tidur hotel. Terus-terang dalam journey ni aku tidur bermacam tempat.

SubhanAllah macam-macam orang kalau aku nak cerita panjang berjela, dari orang tempatan kasi tumpang tidur kat rumah mereka dari yang rumah kecil di Germany, rumah besar di Italy, rumah bandar di Turkey, rumah kampung di Kyrgyzstan, rumah atas bukit di Macedonia, rumah-rumah ambassador Malaysia hinggalah ke rumah pekerja embassy Malaysia di luar negara.

Baca: Berbasikal Dari London Ke Malaysia, Mereka Dibantu Lelaki Tua Kaya Yang Sangat Zuhud

Urban camping, we found a spot outskirts of the city for us to camp. The place has little wind, many mosquito and noise from lorry entering the highway.

I’m thankful to have found a place to sleep but the mosquito and heat tops the list of annoying things in Asia – Amirul Ali

Kayuh sampai nak tengah malam, dapat pulak hotel murah 3 katil 100¥ tapi semua lengkap and selesa. Tak terlarat nak kayuh siang matahari terik terpacak atas kepala, maybe kayuh sampai lewat malam lagi nampaknya harini.

Tak sabar nak sampai Vietnam, siapa-siapa nak melancong atau travel ke Vietnam roger-roger la ya. Boleh caving or merayap sama-sama.

Dari Masjid sepanjang dari UK ke Kyrgyzstan, rumah orang China muslim yang keluar rumah tidur rumah sedara lain sebab nak kasi aku tidur rumah diorang.

Tidur depan masjid musim sejuk kat Bosnia sampai diberi tidur di bilik mengaji tikar ada heater, tidur dalam belukar kene gigit nyamuk macam pesta sedut darah bagi mereka.

Tidur atas 3000m kaki camping sampai demam 3 minggu, tidur rumah terbiar bersama anjing sebagai peneman, tidur hotel 400Euro semalam agen tourism di Paris bayarkan, tidur hotel mak ayam kat China dan macam-macam lagi lah.

Akhir kata, kau tak perlu pakai compang camping, basikal kotor barai, tidur sepah-sepah untuk mereka gelar kau ‘pengembara’ dan bukti kat orang kau mengembara.

Our true friendship isn’t what I see with my eyes, it is felt within my heart. When there is trust, understanding, loyalty, and sharing.

I know our true friendship is a rare feeling, but it could be found. It has profound impact on well-being, strength, and quality.

Title pengembara tu untuk semua, kita semua pengembara atas dunia ini. Kau cara kau, aku cara aku. Satu perkataan aku tak nak ada lepas habis mengembara ni iaitu, ‘MENYESAL’, aku menyesal tak buat itu ini, aku menyesal tak pergi situ sini, aku menyesal tak cuba itu ini, aku menyesal tak makan itu ini.

“I travel in style or I don’t travel at all.” – Augustus Waters, The Fault in Our Star.

Anda boleh ikuti perkembangan terkini kembara 3 anak muda ini di Facebook mereka: Muhammad Adeeb, Mohd Azrulhan dan Amirul Ali.

Baca lagi: Berbasikal Dari London Ke Malaysia, 3 Pemuda Ini Bertemu Anjing Yang Mengajar Erti Sahabat Sejati

LIKE dan FOLLOW Vocket di Facebook serta Instagram


Setelah Tular Rakaman Murid Pertaruh Nyawa, Kerajaan Negeri Sabah Akan Segera Sediakan Bot

Ketua Menteri Sabah, Datuk Seri Hajiji Noor telah mengarahkan pegawai daerah Nabawan menghubungi Jabatan Ketua Menteri dengan segera bagi mendapatkan peruntukan membeli bot untuk murid pergi ke sekolah di daerah Nabawan.

Arahan tersebut dibuat selepas tular beberapa rakaman video sekumpulan pelajar sekolah rendah mempertaruhkan nyawa menyeberangi sungai dengan duduk di dalam tong dan berdiri di atas rakit untuk pergi ke sekolah.

Penduduk di kawasan itu  menyeberangi sungai dengan cara tersebut kerana jambatan di kawasan mereka telah dihanyutkan dalam satu kejadian banjir yang berlaku baru-baru ini.

“Jika mereka memerlukan bot, kita (kerajaan negeri) akan meluluskan segera. Saya minta pegawai daerah menghubungi pejabat saya untuk mendapatkan peruntukan membeli bot itu.

“Ahli Parlimen Pensiangan, Datuk Arthur Joseph Kurup juga komited untuk memastikan jambatan di kampung itu dibina semula,” kata Datuk Seri Hajiji.

Pada Khamis (28 April), Datuk Arthur Joseph berkata bahawa Perdana Menteri Datuk Seri Ismail Sabri Yaakob telah bersetuju untuk mengeluarkan peruntukan kecemasan untuk membaiki jambatan yang digunakan penduduk kampung tersebut.

Memetik kemas kini BFM, Timbalan Menteri Pendidikan Mohamad Alamin berkata Kementerian Pelajaran Malaysia (KPM) akan terus memantau keselamatan pelajar sekolah itu, walaupun isu itu tidak berada di bawah bidang kuasa KPM.

Sementara itu di Sarawak pula, kos bina jeti yang agak tinggi di Kampung Mutap telah mencuri tumpuan ramai. Baca lebih lanjut melalui pautan di bawah.

Orang Ramai Persoal Kos Pembinaan Jambatan Kayu Bernilai RM50,000 Di Sarawak

‘Sungai Penuh Buaya’ – Faktor Keselamatan Antara Sebab Kos Bina Jeti Kampung Mutap Tinggi


Seteruk Manakah Sifat Rasis Rakyat Malaysia? Ini Adalah Realiti Yang Realiti

Adakah anda rasis? Kami percaya rata-rata rakyat Malaysia bukanlah rasis. Dan kami percaya, isu ini dipolitikkan untuk kepentingan tertentu.

Saksikan video daripada MalayMailOnline TV (MMOTV) dibawah yang memaparkan sekumpulan rakyat Malaysia yang kononnya sedang menjalani audition berlakon. Mereka di-provoke untuk bersikap rasis. Reaksi kesemua mereka memang mengejutkan. Jauh daripada “realiti” yang kita dimomokkan selama ini. Ini adalah realiti yang realiti!

Diharap anda juga tidak mempolitikkan post ini dan sudah tentu jangan me-rasis-kan post ini. Hidup tentu lebih indah jika kita saling hormat-menghormati. Say NO to Racism!

“Ordinary people like you and I, we can talk and discuss politics but don’t have to quarrel and fight over it. We have politicians for that. They were born for it”- Raven Murugesan


Anak Kecil Penghidap SCID Ini Meminta Dunia Lakukan Satu Perkara Istimewa Pada 27 Mac Ini

Seth Lane baru berusia lima tahun. Tidak seperti kanak-kanak seusianya yang bebas bermain dan bergerak ke sana sini, Seth terpaksa diasingkan dari orang ramai dan diletakkan dalam persekitaran yang terkawal, bersih serta bebas daripada kuman.

Seth disahkan menghidap “Severe Combine Immunodeficiency” (SCID) atau gabungan sindrom kekurangan imun yang teruk. Ia juga dikenali sebagai penyakit gangguan sistem kekebalan tubuh yang diakibatkan oleh kelainan genetik.

Ia terjadi apabila sel darah putih, yang bertanggungjawab melawan jangkitan penyakit, tiada atau tidak dapat berfungsi dengan baik. Akibatnya, sistem kekebalan tubuh menjadi lemah dan boleh membawa maut sekiranya tidak mendapat rawatan awal dan khusus seperti pemindahan sum-sum tulang.

Seth bakal menjalani pemindahan sum-sum tulang buat kali kedua. Sebagai salah satu usaha menyedarkan orang ramai tentang penyakit SCID ini, Seth telah membuat video khas menggunakan ‘speech cards’, menyeru orang ramai di seluruh dunia menyokong usahanya dengan mengenakan pakaian kuning pada 27 Mac ini.

Video di bawah ini bakal membuat hati anda tersentuh. Jom sama-sama kita sokong usaha Seth ini.

Jangan lupa janjitemu kita 27 Mac 2015 ini ya..
* Snap gambar kita mengenakan pakaian kuning.
* Post gambar tersebut ke Facebook, Twitter atau Instagram.
* Taip #wearyellowforseth

Pasti seronok andai orang kuning Digi turut serta membantu menjayakan misi ini kan :-)


Setia Alam Community Trail, Lokasi ‘Hiking’ Pilihan Buat Warga Lembah Klang

Jika sebelum ini, kita biasa mendengar nama tempat hiking seperti Broga Hill, kali ini penulis ingin berkongsi port hiking yang sesuai untuk mereka yang ingin hiking secara santai bersama seisi keluarga iaitu Setia Alam Community Trail.

Lokasi Setia Alam Community Trail terletak di projek pembinaan rumah baru di kawasan Setia Eco-Park berdekatan Petron Setia Taipan. Bagi kami trail ini sangat sesuai lebih-lebih lagi untuk mereka yang tiada pengalaman hiking.

Jangan berasa hairan jika anda lihat ada projek perumahan besar di situ kerana community trail berada di belakang projek tersebut.

Terdapat dua jalan untuk memulakan perjalanan iaitu entrance A & B. Entry A lebih mudah berbanding track B yang agak mencabar dengan adanya loose rock yang boleh dikategorikan medium-hardcore challenge. Disebabkan terdapat dua jalan untuk bukit ini, anda boleh pilih tahap kesukaran pendakian anda. Akan tetapi jarak maksimum track ini cuma 12km sahaja.

Pada pertengahan pendakian, anda dapat lihat hasil projek pembangunan kawasan setempat. Dalam beberapa kilometer sahaja lagi anda akan sampai di Peak Garden iaitu puncak Setia Alam Community Trail.

Dari puncak, anda boleh lihat Tasik Puncak Perdana dan kawasan Cahaya SPK. Jika menggunakan trail B, jalan ini bersambung dengan Bukit Sapu Tangan, Alam Budiman. Buat anda yang mahukan pengalaman yang lebih menarik serta sudah terbiasa dengan hiking, trail B mungkin menjadi pilihan anda. Pada waktu petang pula, kita boleh menyaksikan sunset yang sangat cantik.

Kebiasannya pada hari minggu, anda dapat lihat orang ramai hiking bersama keluarga membawa bekalan makanan dan berkelah di puncak yang dinamakan Peak Garden. Harus diingatkan, sampah haruslah dibuang di tempat yang sepatutnya bagi menjaga alam sekitar

Meskipun Setia Alam Community Forest nampak santai dan tenang, terdapat beberapa perkara juga yang perlu diikuti pengunjung.

Kemana mana pun anda pergi, jangan pergi seorang diri dan sila bawak telefon bimbit untuk dihubungi jika ada ada apa masalah. Kita tidak tahu apa yang bakal dihadapi pada masa hadapan. Ajaklah kawan atau pun keluarga untuk turut serta.

Walaupun memberi makanan kepada binatang dilihat sebagai sebuah tindakan yang baik, perkara ini secara tidak langsung telah mengajar binatang liar yang berada di kawasan setempat untuk meminta makanan kepada pengunjung yang lain.

Malang tidak berbau meskipun kita seorang yang mahir dalam bidang hiking, lebih baik bersedia sahaja dengan kit. Paling tidak jika ada orang lain tercedera, kita boleh hulurkan bantuan lebih-lebih di trail B yang agak tinggi dan mencabar dengan loose rock.

Alam sekitar ciptaan Allah untuk makhluknya nikmati bersama. Perangai gatal tangan merosakkan benda dan buang sampah ini eloklah dibuang segera. Buktikan kita adalah manusia yang bertamadun dengan mengekalkan alam sekitar sebaiknya.

Sebagai seorang pencinta alam sekitar kita harus memanfaatkan sepenuhnya. Anda boleh tonton video ini untuk melihat panorama Setia Alam Community Trail.


‘Setialah Kepada Pasangan Anda’ – TikToker Singapura Hargai Nasihat Ringkas Aeril Zafrel

Trend bertanya “What you do for living?” sememangnya menjadi ‘modal konten’ oleh sebahagian TikToker dalam negara dan juga luar negara yang dapat memberikan sesuatu input berguna buat penonton.

Baru-baru ini TikToker dari Singapura, @koocester yang cukup terkenal dengan trend berkenaan ternampak sebuah Lamborghini Aventador S (menggunakan bodykit SVJ) tiba di sekitar kawasan pusat beli-belah dan dia pun segera menghampiri ke pemandu kereta mewah tersebut.

Rupa-rupanya pelakon terkenal Aeril Zafrel yang memandu kereta berkenaan. Tanpa melengahkan masa TikToker itu menanyakan soalan kepada Aeril apakah yang dilakukan olehnya sehingga boleh memandu kereta berkenaan.

“Saya berlakon, ada bisnes juga, lepas itu ada buat (video) TikTok sedikit,” terang Aeril kepada soalan pertama yang diajukan kepadannya.

📝Sunscreen! He looks so majestic! Had an awesome conversation with him afterwards!

♬ original sound – Koocester – Koocester

Kemudian @koocester menanyakan kepada Aeril apakah perkara yang akan diberitahu kepada dirinya yang muda.

“Saya nak cakap terima kasih, oleh kerana dia (diri saya yang lebih muda), saya ada dekat sini. Oleh sebab dia, saya kuat dan saya berjaya. Saya dapat apa yang saya ada sekarang. Oleh sebab dia juga, saya dapat bantu ramai orang,” terang Aeril.

@koocester meneruskan pertanyaan apakah nasihat yang ingin Aeril sampaikan kepada orang lain (penonton video).

“Pada saya, oleh sebab saya sudah berkahwin. Kalau kamu buat bisnes dengan pasangan anda, saya rasa anda kena setia, sentiasa setia. Fokus kepada seorang sahaja,” katanya.

Jawapan yang diberikan pelakon itu bukan sahaja disambut baik oleh TikToker Singapura berkenaan, bahkan penonton video turut bersetuju dengan nasihat Aeril itu — tanpa kesetiaan, agak mustahil Aeril dan isterinya, Wawa Zainal boleh mendapat kehidupan baik yang mereka dua lalui sekarang.

Netizen turut memuji Aeril kerana mengutamakan ‘bahasa ibunda’ apabila menjawab soalan-soalan yang diajukan tersebut dalam Bahasa Malaysia walaupun TikToker Singapura bertutur dalam Bahasa Inggeris.

Sebelum ini tiktoker Singapura tersebut pernah terjumpa dengan pewaris perniagaan ‘Zaitun’ dan juga mendapat perkongsian menarik daripada beliau. Anda boleh baca di sini.


‘Setiap Ahad Buat Macam Final’ – Peminat Badminton Kagum Dengan Ketegasan Dan Nasihat Misbun Sidek

Pernah mencipta sejarah dalam arena badminton, nama Misbun Sidek pastinya dikenali rakyat Malaysia. Bukan itu sahaja, beliau juga berjaya menggilap bakat Lee Chong Wei sehingga beliau pernah mencipta nama di sebagai pemain badminton nombor 1 terbaik dunia.

Selepas Lee Chong Wei bersara, mesti rakyat Malaysia berharap ada pelapis yang akan mengikuti jejak langkah Lee Chong Wei. Terbaharu, sebuah video yang memaparkan Misbun Sidek berkongsi amalan untuk jadi pemain badminton telah dikongsikan Astro Arena.

"You all beruntung, you di dalam national team. Kat luar tu, bertungkus lumus nak masuk sini. Sekarang you sudah ada sini. So then you tepuk dada, sebenarnya you nak apa? You hanya nak jadi national player atau you mau jadi yang terbaik daripada semua yang ada" pic.twitter.com/FCIqB1OdwY

— ASTRO ARENA (@ASTROARENA) August 23, 2020

Menerusi perkongsian tersebut, Misbun Sidek mendedahkan amalan yang telah dipraktikkan iaitu menjadikan hari Ahad sebagai ‘final day’ dan menegur sikap para pemain badminton negara untuk sentiasa bersedia fizikal dan mental.

Oleh itu, para netizen menunjukkan beberapa reaksi apabila menonton video tersebut. Rata-rata netizen mengatakan bahawa para pemain badminton negara bertuah kerana Misbun Sidek merupakan jurulatih mereka dan perlu bersikap serius dalam latihan untuk mengharumkan nama negara.

Ramai dh misbun groom..lee chong wei sahaja yang consistent dan berjaya…dan chong wei pada mulanya bukan dlm podium olimpik..but he proved himself…attitude

— shamlan (@shamlan45064201) August 23, 2020

Betullah apa legend coach ni cakap .. most tournament besar², final adalah pada hari Ahad. Bila Ahad biasa dihabiskan di mall, cinema etc serupa, bayangkan apa bermain di fikiran semasa final nanti.

— محمد فهامي, 🇲🇾🇲🇾🇲🇾 (@fahamingatmi) August 23, 2020

Sepanjang hayat cover badminton, nampak ada seorang je player ikut cakap Datuk Misbun yang jadikan amalan setiap Ahad sebagai Final.

Nama dia @LeeChongWei https://t.co/yP66mA5hlj

— ShahrazadSani® (@shahrazadsani) August 23, 2020

Misbun Sidek. Aku pernah training kat rumah dia. Aku cakap aku nak main bola and ada upper body strength utk compete dgn opponent yg physical

Bulan puasa aku kena kitai.. 4 am bangun terus pusing court 50 round..

Untuk berjaya, anda perlu sentiasa konsisten dan berusaha dalam apa pun bidang yang diceburi. Pastinya, pemain badminton negara merupakan harapan rakyat Malaysia untuk mencipta nama di mata dunia.

Sebelum ini, Datuk Misbun Sidek pernah berkongsi kisah ‘servis Sidek’. Ikuti kisah tersebut pada pautan di bawah ini.

Misbun Kongsi Kisah ‘Servis Sidek’ Yang Sangat Digeruni Lawan Satu Ketika Dahulu

Cerita Badminton Malaysia Ke Olimpik Yang Wajar Setiap Rakyat Perlu Tahu

Lee Chong Wei Kongsi Kisah ‘Rare’ Bagaimana Badminton Menyatukan Rakyat Malaysia


Setiap Musim Bunga Taman Ini Ditenggelami Air Dan Mewujudkan Pengalaman Bawah Air Yang Mempesonakan

Untuk bersiar-siar di taman ini, anda memerlukan sirip renang dan topeng selam.

Setiap tahun, sebuah taman di kaki bukit pergunungan Austria Hochschwab, bertukar menjadi kolam besar dengan semua laluan pejalan kaki dan bangku-bangku tenggelam di bawah air. “Jangan takut”, kata jurugambar Marc Henauer, kerana ia bukan satu bencana. Sebaliknya ia satu fenomena semula jadi yang luar biasa disebabkan oleh salji yang mencair yang meningkatkan tahap ketinggian tasik pada musim bunga.

Juga, latar belakang yang sempurna untuk penggambaran bawah air yang luar biasa.

Setiap musim bunga taman ini bertukar dari trek berjalan ke tempat menyelam.

Terletak berhampiran perairan Grüner See (Green Lake) yang berwarna zamrud, taman ini adalah tarikan pelancong sepanjang tahun.

Tetapi apabila salji di Gunung Hochschwab mula cair, semua trek, jambatan dan pokok mula tenggelam ke dunia bawah air.

Tahap kedalaman tasik hanya 1-2 meter bagi kawasan seluas 2000 persegi meter. Tetapi pada bulan Mei ia meningkat dengan cepat dan mencapai kedalaman 10-12 juga meliputi kawasan seluas 4000 persegi meter.

Menurut jurugambar Marc Henauer, perasaan berada di sebuah taman bawah air adalah ajaib dengan visibility luar biasa, sesuatu yang hanya terdapat di laut tropika.

“Di bawah air, kami merasakan magik. Matahari mewujudkan sinar cahaya yang hebat apabila membelah air. Kemudian anda fikir ia adalah mimpi dan berharap orang kerdil muncul,” kata Henauer.

Fenomena menakjubkan ini berlangsung selama 3 hingga 4 minggu pada musim bunga, namun, Henauer berkata mereka telah menghabiskan seminggu di lokasi untuk merealisasikan siri foto ini.

Gambar luar biasa Henauer tentang Tasik Hijau di Austria ini telah memenangi tempat ke-3 untuk pertandingan National Geographic Travel tahun 2014. Untuk melihat lebih banyak kerja-kerja fotografi beliau , lihat halaman Facebook Marc Henauer atau layari laman web beliau.

————————————————————————————
Ikuti pelbagai kisah menarik di The Vocket.


Ajar Adik ‘Add Math’ Buat Aku Sedar Jadi Cikgu Itu Susah Kerana Satu Sebab Ini

Aku memang respek cikgu. Mengajar budak yang besar level jurang umur, psikologi dan intelektual ni bukan senang. Sebab pertamanya, kau kena paham tahap pelajar kau, kaitan dan empati dengan cara dia pikir pasal subjek tersebut dan tackle dari situ. Dan disebabkan tahap berfikir cikgu dengan pelajar tu jauh, itu lah yang susahnya. Bagi syarahan dan kelas kepada orang besar dah cerdik, tak sama.

Kau tau kan kadang-kadang kau cerita sesuatu pada seseorang, kemudian dia tak dapat-dapat juga? Dua tiga kali kau cerita benda sama, dia tak terima, kau akan rasa bengang dan serabut?

Dan kau akan rasa sesetengah manusia memang bodoh dan kau malas nak sambung dah? (Contohnya, kumpulan yang percaya bumi rata, geng anti vaksin dll). Tapi, cikgu tak boleh buat benda tu. Dia kena terus empati dengan cara fikir anak muridnya dan work with that.

Aku ingat pernah sekali dalam banyak tahun lepas aku nak ajar adik aku Fizik dan benda asas Add Math. Di sekolah aku dulu, bukan aku yang paling terer Fizik dan Matematik.

Ada yang lagi pandai dapat Pingat Emas Kuiz Fizik Kebangsaan, wakil Malaysia ke Olympiad Matematik Dunia pergi Barcelona segala. Ada jugak junior aku dapat tawaran MIT walhal tak habis SPM lagi sebab dia dapat nombor 2 Kuiz Fizik Kebangsaan dan beberapa benda lagi (dan tiga-tiga orang ni ada dalam friendlist aku).

Tapi, Add Math dan Fizik tu tak pernah tak dapat A. Matematik dan nombor ni mainan aku dari sekolah rendah lagi (biasa la budak nerd kecik-kecik dulu. Besar haram pemalas).

Dan sebelum ni pun sebenarnya aku ada cuba collaborate dengan Prof Matematik di universiti aku untuk tulis rumus dan paper daripada pattern (dalam bentuk graf eksponential x to the power of y) yang aku jumpa masa aku main-main dengan nombor masa aku kecik-kecik dulu masa Tingkatan 1. Tapi tak produce paper sebab ada jalan yang lebih ringkas dan aplikasinya kami tak pasti apa.

Anyway, poinnya adalah aku reti jugaklah subjek-subjek ni sikit-sebanyak. Dan kalau kau ingat kau reti subjek tu, kau boleh jadi pandai mengajar orang terutamanya budak-budak? Tidak.

It was literally 4 jam paling sukar dalam hidup aku. Kepala aku berdenyut bukan main. Emosi aku jadi huru-hara. Rasa nak mengamuk pun ada. Tak pernah lagi aku buat benda paling payah dalam hidup aku melainkan nak introduce abstract concept pada adik aku. Dan adik aku ni bukannya bengap. Cerdik orangnya.

Tapi, she just didn’t get it. Aku memang mati kutu dan aku tak tau macamana nak suruh dia dapat tangkap. Mungkin sebab pemikiran abstrak dan konseptual dia belum terbentuk lagi kot masa tu? Aku tak tahu.

Tapi apa yang aku tahu adalah it was very hard. Dan lepas tu aku memang tersadai lelah dan penat atas sofa hijau di ruang tamu rumah aku mengaku kalah dan menyedari bahawa jadi cikgu budak-budak ni, tak senang.

Kemudian, nak kawal budak lagi. Kalau budak semua nakal dan buas tak boleh duk diam macam di sekolah TFTN for SYRIA tu, memang pening kepala. Dan aku sendiri pun tak pernah boleh nak handle budak-budak tu ramai-ramai melompat, menjerit, tarik rambut, mintak fon, cabut spek aku segala.

Tak kira lagi yang bergaduh kena buli lepas tu report kat kau. Mak bapak, dan banyak lagi. To be a teacher, you have to be a good conflict manager as well. And you have to be more.

Dan sebab inilah model Teach For Malaysia sebuah subsidiari Teach For All menjadikan perguruan sebagai satu latihan kepimpinan selama 2 tahun. Yang mana guru-guru ini, selepas tamat tempoh 2 tahun mereka akan masuk memimpin organisasi-organisasi yang besar.

Jadi sebenarnya, apa yang aku nak cakap ni adalah, kerja jadi cikgu ni bukan kerja senang. Mungkin ianya tak glamour dan tidak begitu dihargai dalam masyarakat dan sistem ekonomi kita hari ini yang tidak selesai menjawab persoalan “how do we value work and labor”, persoalan-persoalan yang diutarakan oleh Marx – dengan baik. Kita lebih menghargai pembaca-pembaca skrip di dalam drama kerana wajah mereka elok.

Walhal, guru-guru ini bermain dengan minda, membentuk bangsa dan merupakan human capital manager – modal yang paling berharga. Negara seperti Finland sedar akan hal ini dan sebab itulah sistem mereka meletakkan guru sebagai profesion yang benar dihargai dan kompetitif.

Kerana ianya sangat mencabar dan penting. Dan bukan semua orang yang boleh dan mampu menjalankan tugas ini. Maka, sewajarnya guru dihargai bukan hanya kerana jasa mereka, tetapi juga kerana kesabaran, kesanggupan dan pengorbanan yang telah mereka pikul selama ini.